Etelä-Suomen valmiustoimikunta: Koronarajoituksia lievennetään epidemiatilanteen parantuessa, varovaisuutta tärkeää noudattaa takaiskujen välttämiseksi | Aluehallintovirasto\n4.6.2021 11:59:32 EEST | Aluehallintovirasto\nEtelä-Suomen alueellinen valmiustoimikunta kokoontui 2.6.2021 päivittämään kuvaa koronavirustilanteesta. Etelä-Suomen alueella koronatilanne on kokonaisuutena parantunut ja rajoituksia lievennetään vähitellen. Valmiustoimikunnassa selkeytettiin sitä, mitä koronapäätöksiä aluehallintovirasto voi tehdä ja millä perustein esimerkiksi kokoontumisrajoituksista päätetään.\nEtelä-Suomen aluehallintoviraston alueella koronatilanne on edelleen parantunut kesää kohti ja rajoituksia on päästy vähitellen lieventämään tai purkamaan myös pahimmilla epidemia-alueilla. Aluehallintoylilääkäri Anne Hiiri kertoi tilannekatsauksessaan, että päivittäiset ilmaantuvuusluvut ovat laskusuunnassa ja rokotukset etenevät hyvin. Vanhemmissa ikäryhmissä moni on saanut jo toisenkin rokotusannoksen.\nSynkempiä sävyjä tilannekuvaan toi johtajaylilääkäri Sally Leskisen katsaus Kanta-Hämeen sairaanhoitopiirin tilanteeseen, missä herkästi leviävä koronavirusmuunnos on aiheuttanut tartuntamäärien nopeaa kasvua vakavin seurauksin. Leskisen mukaan tilanne ollaan saamassa haltuun ja valmiustoimikunta totesi, että viruksen torjumiseksi tehdyistä toimenpiteistä on opiksi myös muille alueille. Nopeasti kasvaneet tartuntamäärät ovat esimerkki siitä, että virusmuunnokset ovat uhka alueiden epidemiatilanteelle ja viranomaisten rajoituksia ja suosituksia on edelleen tärkeää noudattaa, jotta takaiskuilta vältyttäisiin ja rajoituksia ei jouduta kiristämään uudelleen.\nKoronarajoituksia lievennetään alueellinen epidemiatilanne huomioiden\nAluehallintoylilääkäri Laura Nikunen kertoi Etelä-Suomen aluehallintoviraston voimassa olevista rajoituksista ja päätöksistä. Lisäksi hän taustoitti sitä, miten aluehallintovirasto tekee koronapäätökset ja mitä koronapäätöksiä aluehallintovirasto voi tehdä. Rajoitustoimet valmistellaan viranomaisten yhteistyössä hyödyntäen eri tahojen asiantuntemusta. Esimerkiksi julkisuudessa puhututtaneet päätökset kokoontumisrajoituksista aluehallintovirastot tekevät lainsäädännön ja alueellisen tartuntatautitilanteen perusteella. Alueellista tietoa saadaan sairaanhoitopiireiltä ja alueellisilta koronakoordinaatioryhmiltä. Lisäksi päätöksissä huomioidaan sosiaali- ja terveysministeriön ohjeet sekä hallituksen hybridistrategia ja suunnitelma koronarajoitusten purkamisesta (ns. exit-suunnitelma).\n– Sosiaali- ja terveysministeriö on antanut 27.5. uuden ohjauksen kesäkuulle. Kokoontumisrajoitukset noudattelevat tätä ohjausta, mutta päätökset tehdään alueellisesti ja niissä huomioidaan tuorein tieto alueen epidemiatilanteesta. Ravintolarajoituksista aluehallintovirasto ei päätä, vaan niistä päättää hallitus valtioneuvoston asetuksella, Nikunen kertoo.\nTietoa voimassa olevista rajoituksista ja suosituksista sekä vastauksia usein kysyttyihin kysymyksiin löytyy aluehallintoviraston verkkosivuilta. Verkkosivuilta löytyvät myös Etelä-Suomen aluehallintoviraston koronatiedotteet ja koronarajoitukset selkokielellä.\nRajaturvallisuus halutaan varmistaa suunnitelmallisella yhteistyöllä\nNikusen johdolla valmiustoimikunta keskusteli myös hallituksen esityksestä uudeksi maahantulomalliksi. Apulaiskomentaja Jukka Lukkari Kaakkois-Suomen rajavartiostosta kertoi tilannekuvasta ja varautumisesta kasvavien matkustajamäärien aiheuttamiin haasteisiin rajanylityspisteillä. Rajaturvallisuus halutaan varmistaa riittävällä, riskiperustaisella koronatestauksella ja kuntien sekä muiden viranomaisten suunnitelmallisella yhteistyöllä. Aluehallintovirasto tiedottaa mahdollisista rajanylityspaikkoja koskevista uusista päätöksistä erikseen.\nKokouksen lopuksi käsiteltiin muita alueellisen varautumistoiminnan ajankohtaisia asioita ja huoltovarmuuden tilannetta. Koronatilanne on vaikuttanut alueelliseen varautumiseen monin tavoin ja esimerkiksi maanpuolustuskursseja on jouduttu siirtämään. Kokouksissa kuultiin suunnitelmista korjausvelan purkamiseksi.


Salaojitusten uusiminen - Telapari Oy\nEtenkin vanhemmissa rakennuksissa voi esiintyä perustusten kosteusongelmia, jotka johtuvat puutteellisista tai huonosti toimivista salaojista. Salaojitukseen ja perustusten kuivana pysymiseen on vasta 2000 luvulla alettu kiinnittää todellista huomiota ja varsinkin uusissa kohteissa pitää löytyä perustussuunnitelma, josta selviää miten salaojat asennetaan ja minkälaisia putkia, kaivoja ja kiviaineksia käytetään. Vanhoissa rakennuksissa salaojat ovat voineet mennä tukkoon, hiekkaa on käytetty liian vähän tai se on liian hienoa, jolloin se nostaa kapilaarikosteutta rakenteisiin.\nTällöin tulee kysymykseen salaojien uusiminen. Ensin kartoitetaan perustusten kunto eli pysyykö se ehjänä kaivutöiden ajan ja kuinka syvälle perustus ylettyy etenkin rintamamiestaloissa. Varsinkin rintamamiestalojen kellareissa varsinaista anturaa ei sokkelin alla yleensä ole. Kellareissa on korkeintaan jonkinlainen kivilatomus ja jos kellarissa on betonilaatta, se on yleensä samalla tasolla kuin perustuksen alareuna.\nSalaojan kaivaminen rakennuksen ulkopuolelle ulottuu perustuksen alareunaan asti ja kaivannon pohja kaivetaan perustuksista ulospäin viettäväksi. Maa-ainesta tai kiviä ei saa kaivaa perustusten alta ettei perustuksiin tule painumia. Jos kaivannon pohja on märkä, ensin pohjalle asennetaan suodatinkangas, joka ylettyy maanpinnalle asti. Tämän jälkeen alle asetetaan kerros sepeliä, jonka päälle asennetaan salaojaputket, joiden kaadot ovat rakennuksen kulmissa oleviin salaojakaivoihin päin. Viimeisestä kaivosta asetetaan purku maastoon tai jos korko ei riitä, purkuputki tulee pumppaamoon, josta vesi pumpataan pois joko ojaan tai sadevesiverkostoon. Jos salaojat liitetään salaojakaivosta sadevesiverkostoon, välissä pitää olla padotusventtiilillä varustettu kaivo, joka estää veden virtauksen salaojiin päin mikäli sadevesiverkosto tulvii.\nEnnen täyttöä korjataan myös mahdolliset vauriot tai epätasaisuudet sokkelissa. Aluksi asennetaan patolevy tai pikihuopa ja yleensä laitetaan minimissään 50 mm eristekerros vesieristeen päälle, joka toimii sekä suojaamassa vesieristettä tai patolevyä ja toimii samalla lisälämmön eristeenä. Kaivanto täytetään sepelillä ja maa-aineksella siten että sepeli on perustusta vasten ja suodatinkankaan ulkopuoli voi olla muuta täytemaata. Voimakasta tiivistämistä pitää välttää etenkin kun vanhat perustukset voivat olla tehty laihasta betonista ja terästä ei olla paljoa käytetty.


Turvallisuussuunnitelmat paperilta käytäntöön - Senaatti\nTurvallisuussuunnitelmat paperilta käytäntöön\nVuoden 2019 ensimmäisessä Senaatti-areenassa asiantuntijat keskustelivat valtionhallinnon turvallisuudesta sekä häiriö- ja poikkeustilanteiden hallinnasta. Kysyimme osallistujilta, mitä he tilaisuudelta odottivat ja mitä eväitä he siitä saivat.\nTurvallisuus — 15.03.2019 11.12\n”Alan ammattilaisetkin tarvitsevat harjoitusta”\nYlitarkastaja Kari Koponen, Turvallisuus- ja kemikaalivirasto\nMitä odotat Senaatti-areenalta?\nPäivän aihe kiinnostaa ja liippaa läheltä omaa työtäni Turvallisuus- ja kemikaalivirastossa, sillä valvon muun muassa organisaatioiden turvallisuussuunnittelua ja -johtamista. Etukäteen odotan erityisesti valtioneuvoston turvallisuusjohtajan Jari Ylitalon puheenvuoroa varautumisesta normaaliolojen häiriötilanteisiin. Puhujalistalla on paljon tuttuja nimiä ja mielenkiintoista asiaa. Tiivis tietopaketti on varmasti tulossa.\nOtin ensimmäistä kertaa osaa Senaatti-areenaan, ja olen tyytyväinen sen antiin. Itse suosin turvallisuusasioissa läpinäkyvyyttä ja rehellisyyttä, jota myös Senaatti-kiinteistöjen toimitusjohtaja Jari Sarjo peräänkuulutti. Yritysten ja organisaatioiden olisi hyvä tehdä turvallisuusasiansa selkeiksi ja näkyviksi.\nTilaisuus muistutti omankin työn tärkeistä perusseikoista: myös turvallisuusalan asiantuntijat ja ammattilaiset tarvitsevat kertausta ja harjoitusta. Suunnitelman toiminnallisuus on kokeiltava myös käytännössä. Ei vain kuvailla paperilla, miten missäkin tilanteessa olisi toimittava.\n”Keskitetty turvallisuusohjaus olisi hyvä asia”\nTietoturvan johtava asiantuntija Tarja Järvinen, Luonnonvarakeskus\nOsallistun ensimmäistä kertaa Senaatti-areenaan, mutta Senaatin turvallisuuspalvelut ovat tulleet tutuiksi jo aiemmin. Yhteistyössä Senaatin kanssa olemme tehneet esimerkiksi Luonnonvarakeskuksen toimitilaturvallisuuden linjauksia. Varautuminen normaaliolojen häiriö- ja poikkeustilanteisiin on läheinen aihe, sillä olen jäsenenä Luonnonvarakeskuksen kokonaisturvallisuuden virtuaaliryhmässä.\nTällaisissa tilaisuuksissa on tuttujen kollegoiden tapaamisen lisäksi tärkeää myös uusien ihmisten kanssa verkostoituminen, eli sille on hyvä varata aikaa.\nHuomasin, että me kaikki turvallisuusalalla työskentelevät painimme samojen asioiden kanssa. Yritysten ja organisaatioiden turvallisuusalan työntekijöiden pitäisi saada enemmän vahvistusta ja tukea turvallisuusratkaisuihinsa.\nSenaatti-kiinteistöjen toimitusjohtaja Jari Sarjo kysyi aiheellisesti, kuka ohjaa turvallisuuskenttää valtion tasolla. Keskitetty turvallisuusohjaus voisi olla hyvä asia. Edustamallani tietoturvapuolella on pitkä kokemus valtionhallinnon ohjauksesta, mutta esimerkiksi toimitila-asiat kietoutuvat hyvin läheisesti muun muassa tietoturvapuoleen ja niiden ohjaus on jäänyt vajaaksi.\n”Turvallisuussuunnitelmat eivät saa jäädä paperille”\nPoliisipäällikkö Kari Rantala, Itä-Uudenmaan poliisilaitos\nTyöskentelen poliisilaitoksella, ja turvallisuuskysymykset ovat meille ykkösasioita. Odotan aiheesta kattavaa kokonaiskuvaa ja erityisesti Pääesikunnan logistiikkaosaston toimialapäällikön Arjo Kaarteen puheenvuoroa ”Miten monitila-ajatusta sovelletaan turvallisesti”.\nItä-Uudenmaan pääpoliisiaseman uudistus alkaa ensi vuonna. Uusien tilojen suunnittelussa pitää ottaa huomioon sekä työskentelyn että turvallisuuden näkökulmat.\nOlen ollut mukana monessa Senaatti-areenassa, ja tilaisuudet ovat olleet hyviä – niin tälläkin kertaa. Puheenvuoroissa korostui muun muassa se, että turvallisuusasioiden täytyy olla osa organisaatioiden johtamista. Aiheen nostaminen esille oli siis äärettömän tärkeää.\nToisesta jo tutusta asiasta oli hyvä jälleen kerran muistuttaa: turvallisuussuunnitelmien laatiminen ei saa jäädä vain paperille. Turvallisuusasioita on harjoiteltava aktiivisesti, jotta ne loksahtavat kohdalleen.\nTilaisuuksia rikastuttaa usein se, että puhumassa on eri sektoreiden ihmisiä – myös yksityiseltä puolelta. Lopun kokoava asiantuntijakeskustelu Jaakko Pekin, Ilona Sutelan, Heikki Hernesmaan, Jari Panhelaisen ja Janne Kerkelän välillä oli hyvä summaus päivän aiheeseen.\nKirjoita uusi kommentti\nSenaatti-areena: Toimitilastrategiasta työn tekemisen strategiaan\nSuomen puolustushankinnat suunnitellaan monitilaympäristössä\nValtioneuvoston linnan muurina toimii moderni turvateknologia\nFaktat ja keskustelu korjaavat vääriä käsityksiä sisäilmasta\n#Suurituuletus starttasi raikkaan sisäilmakeskustelun\nKatso video: Näin varuskuntia uudistetaan\nYhteiskäyttöisyys yleistyy – 5 havaintoa työn muutoksesta\n”Takit ja laukut läpivalaisuun, kiitos”\nSisäolosuhteet — 16.12.2020\nVaikutusarviointi toi selkeästi esiin GTK Mintecin uudistuksen hyödyt\nVähemmän hukkaa, tehokkaampaa työtä, parempaa ergonomiaa, houkuttelevampi työpaikka. Näin monia laadullisia hyötyjä syntyy, kun GTK Mintecin tilat Outokummussa uudistetaan, paljasti Senaatin ja Geologian tutkimuskeskuksen tekemä vaikutusarviointi.\nSisäolosuhteet — 10.12.2020\nAsiantuntijan 3 vinkkiä: Näin valaiset kotityöpisteesi oikeina\nIso näyttö hankittu ja työtuoli oikealle korkeudelle säädetty? Hyvä, nyt voitkin paneutua kotikonttorin valaistukseen! ”Työpisteen hyvä valaistus lisää viihtyvyyttä, tehokkuutta ja työturvallisuutta”, neuvoo Senaatin talotekniikan asiantuntija Antti Kuronen.\nSisäolosuhteet — 25.11.2020\nFiinu haistaa haitalliset PAH-yhdisteet – Selma-pentu seuraa pian perässä\nSenaatin sisäilmakoiratiimin uusin tulokas on haitallisia PAH-yhdisteitä etsivä suursnautseri Fiinu. Se on Senaatin, ja tiettävästi myös Suomen, ensimmäinen PAH-koira. Ainutlaatuista taitoa opettelee myös parsonrussellinterrierin pentu Selma, jolla on edessään parin…\nTyöympäristö ja työnteon tavat — 12.11.2020\nAgendalla juuri nyt: Työympäristöjen seuraava mullistus on jo käynnissä\nEtätyöstä on tullut tasa-arvoinen vaihtoehto läsnätyölle ja monipaikkainen työ valtaa alaa vauhdilla, kertoo Senaatti-kiinteistöjen työympäristöyksikön päällikkö Reetta Ripatti-Jokela. Hän oli mukana, kun valtionhallinnossa tutkittiin koronakevään aikana, miten pandemian pakottama etätyö…\nSisäolosuhteet — 25.09.2020\n7 kysymystä rakennusten sisäilmasta – asiantuntijamme vastaa\nMiksi ennen osattiin rakentaa paremmin? Pitääkö sädesienen valtaama talo purkaa? Senaatin sisäolosuhteiden erityisasiantuntija Anne Korpi vastaa kiperiin sisäilmakysymyksiin.\nTapahtumat — 24.09.2020\nKoronakriisi pisti suomalaiset – ja myös valtionhallinnon kymmenet tuhannet tietotyön asiantuntijat – etätöihin yhdessä yössä. Nyt digiloikan oppeja ja havaintoja hyödynnetään valtion uuden toimitilastrategian teossa. Siinä keskiössä eivät ole enää…\nSisäolosuhteet — 21.09.2020\n7 kysymystä työpaikan sisäilmasta – asiantuntijamme vastaa\nKuka vastaa sisäilmasta, otetaanko huolet vakavasti, onko meillä ongelmia erityisen paljon? Senaatin sisäolosuhteiden erityisasiantuntija Anne Korpi vastaa kysymyksiin ja neuvoo, kuinka toimia eri tilanteissa.\nErityistilat — 04.09.2020\nHäät Lemmenjoella – Sörnäisten vihkitilat muuntuvat moneksi\nDigi- ja väestötietoviraston vihkitilat ovat todistaneet jo 1 700 parin rakkaustarinaa. Vuonna 2019 käyttöön otettu tila ei hiljennyt edes koronakriisin aikana. Moni halusi virallistaa suhteensa varmuuden vuoksi.\n© 2021 Senaatti-kiinteistöt


KKO:2017:54 - Korkein oikeus\nEtusivu » Ennakkopäätökset » Ennakkopäätökset » KKO:2017:54\nLapsen tapaamisoikeutta koskevaan päätökseen sisältyi vanhempien sopimuksen mukaisesti ehto, jonka mukaan äidin ja lasten tapaamiset muuttuvat valvotuiksi, jos äiti ei palauta lasta tapaamisesta sovittuna aikana eikä hänellä ole esittää ulkopuolisen terveydenhuollon ammattilaisen toteamaa hyväksyttävää syytä menettelylleen.\nÄiti oli tapaamisella vienyt lapset lääkäriin havaittuaan toisella lapsella mustelman ja koska lapset olivat äidin mukaan kertoneet isän lyöneen heitä. Sairaalakäynnin vuoksi lapset oli palautettu isälle noin neljä tuntia sovitun tapaamisajankohdan jälkeen. Käräjäoikeus vahvisti sovitun ehdon mukaisesti, että tapaamiset olivat toistaiseksi valvottuja.\nKysymys siitä, olisiko hovioikeuden tullut myöntää asiassa jatkokäsittelylupa.\nVanhemmilla on yhteiset, tammikuussa 2012 syntyneet lapset, joiden huolto oli vuonna 2014 uskottu yksin isälle.\nKymenlaakson käräjäoikeus oli 29.4.2015 antamallaan päätöksellä (perustepäätös) ratkaissut lasten tapaamisoikeutta koskevan asian vanhempien sopimalla tavalla. Vanhempien tekemän sopimuksen mukaan lasten ja äidin väliset tapaamiset laajenivat asteittain siten, että ensin tapaamiset olivat tietyn ajan lyhytaikaisia valvottuja ja tämän jälkeen tuettuja sekä sen jälkeen valvomattomia viikonlopputapaamisia. Sopimuksen 16 kohdan mukaan, jos äiti ei palauta lasta tapaamisesta sovittuna aikana, eikä hänellä ole esittää ulkopuolisen terveydenhuollon ammattilaisen toteamaa hyväksyttävää syytä menettelylleen, siirrytään takaisin valvottuihin tapaamisiin niin, että lapset tapaavat äitiään valvotusti joka toinen viikko kaksi tuntia kerrallaan.\nTapaamisella 12. – 13.9.2015 äiti oli havainnut toisella lapsella mustelman poskessa. Äidin mukaan molemmat lapset olivat kertoneet isän lyöneen heitä. Äiti oli vienyt lapset lääkärin tarkastettaviksi keskussairaalaan. Lääkärikäynnin pitkittyessä äiti oli ilmoittanut isälle, että he eivät ehtisi sopimuksen mukaisesti vaihtopaikalle. Lapset oli palautettu isälle 3,5 tuntia sovitun luovutusajan jälkeen.\nIsä oli tämän jälkeen ilmoittanut äidille, että kaikki valvomattomat tapaamiset oli peruttu perustepäätöksen sopimusehdon 16 kohdan perusteella.\nÄidin täytäntöönpanohakemus Kymenlaakson käräjäoikeudessa\nLasten äiti vaati, että isä velvoitetaan sakon uhalla noudattamaan tapaamisoikeutta koskevaa päätöstä. Lisäksi hän muun ohella vaati, että tapaamissopimuksen tulkinnanvaraista 16 kohtaa täsmennetään.\nLasten isä vaati ensisijaisesti, että hakemus hylätään. Toissijaisesti hän vaati, että tapaamisehtoja muutetaan määräajaksi siten, että tapaamiset alkavat valvottuina ja laajenevat vähitellen perustepäätöksestä ilmenevällä tavalla lausumassa yksilöidyin muutoksin.\nKäräjäoikeuden päätös 15.4.2016\nKäräjäoikeus katsoi, että kirjallisesta todistelusta ilmenevän historiatiedon, vanhempien asiassa kertoman ja heidän tekemänsä tapaamisoikeutta koskevan sopimuksen kokonaistarkastelun perusteella oli selvää, että sopimuksen 16 kohta oli ollut tarpeellinen, jotta aikaisemmin keskeytyneet äidin ja lasten tapaamiset oli voitu aloittaa. Mikään asiassa ei vahvistanut äidin esittämää huolta siitä, että isä pahoinpitelisi lapsiaan. Sopimuskohta oli ollut tarpeellinen vanhempien välisen syvän luottamuspulan ja isän uskottavasti kertomien pelkojen vuoksi. Koska äiti oli 13.9.2015 menetellyt tapaamissopimuksen 16 kohdan vastaisesti jättäessään lapset palauttamatta isälle sovittuna ajankohtana, tapaamiset oli ehtokohdan mukaisesti toteutettava toistaiseksi valvottuina.\nAsian on ratkaissut käräjätuomari Markku Almgrén.\nItä-Suomen hovioikeuden päätös 30.6.2016\nÄiti valitti hovioikeuteen ja vaati, että hakemus hyväksytään.\nAsian ovat ratkaisseet hovioikeuden jäsenet Kari Janhunen, Jukka Hallavainio ja Tarja Ylikoski.\nÄidille myönnettiin valituslupa. Valituksessaan äiti vaati, että hovioikeuden päätös kumotaan, hänelle myönnetään jatkokäsittelylupa ja asia palautetaan hovioikeuteen uudelleen käsiteltäväksi.\nIsä vastasi valitukseen ja vaati, että valitus hylätään.\n1. Vanhemmat olivat vuonna 2015 vireillä olleen oikeudenkäynnin aikana sopineet yksin isän huollossa olleiden ja hänen luonaan asuneiden kahden tammikuussa 2012 syntyneen lapsen ja äidin tapaamisista. Käräjäoikeus oli lapsen huollosta ja tapaamisoikeudesta annetun lain 10 §:n 2 momentin nojalla 29.4.2015 antamallaan päätöksellä ratkaissut äidin ja lasten tapaamisoikeutta koskevan asian vanhempien sopimalla tavalla.\n2. Käräjäoikeuden päätöksen mukaan äiti tapasi lapsia ensin valvotusti ja tämän jälkeen tuetusti, minkä jälkeen lasten ja äidin tapaamisissa siirryttiin asteittain tapaamisiin äidin luona joka toisena viikonloppuna perjantaista sunnuntaihin. Päätökseen sisältyi muun ohella vanhempien sopimuksen mukainen kohta 16, jonka mukaan kahden tunnin valvottuihin tapaamisiin isän ja lasten kotikunnan sopimassa paikassa joka toinen viikko palataan, jos äiti ei palauta lasta tapaamisesta sovittuna aikana eikä hänellä ole esittää ulkopuolisen terveydenhuollon ammattilaisen toteamaa hyväksyttävää syytä menettelylleen.\n3. Äiti jätti ensimmäisen viikonlopputapaamisen 12. – 13.9.2015 päätteeksi palauttamatta lapset isälle sovitussa paikassa ja sovittuna kellonaikana. Lapset palautettiin isälle noin 3,5 tuntia myöhässä sairaalan pihassa, kun äiti oli vienyt lapset lääkäriin selvittääkseen epäilystään isän lapsiin kohdistamasta pahoinpitelystä. Isä oli tämän jälkeen vedoten tapaamisoikeuspäätöksen kohtaan 16 järjestänyt äidin ja lasten tapaamisen valvottuun lasten kotikunnan kanssa sopimaansa paikkaan ja jättänyt tuomatta lapset tapaamiseen äidin luokse 25.9.2015.\n4. Äiti on tässä asiassa vaatinut, että isä velvoitetaan sakon uhalla noudattamaan käräjäoikeuden päätöstä 29.4.2015 tapaamisista äidin luona joka toisena viikonloppuna tai että lapset määrätään noudettaviksi tapaamiseen äidin luokse, jollei isä tuo lapsia sopimuksen mukaisesti äidin luona tapahtuvaa tapaamista varten. Lisäksi äiti on vaatinut tapaamisoikeutta koskevan päätöksen täsmentämistä muun muassa niin, että tapaamiset muuttuvat valvotuiksi kolmen kuukauden ajaksi, jos äiti palauttaa lapset myöhässä päätöksen kohdassa 16 tarkoitettua hyväksyttävää syytä esittämättä. Isä on vaatinut hakemuksen hylkäämistä ja vastustanut tapaamisoikeuden täsmentämistä koskeneita vaatimuksia.\n5. Käräjäoikeus on hylännyt kaikki mainitut äidin vaatimukset katsoen, että päätöksen kohta 16, joka oli ollut tapaamisoikeuden toteuttamisesta päätettäessä vanhempien välisen syvän luottamuspulan vuoksi tarpeellinen, oli tullut noudatettavaksi, kun äiti oli menetellyt lasten edun vastaisesti jättäessään lapset palauttamatta isälle 13.9.2015 sovittuna kellonaikana. Lasten ja äidin tapaamiset tapahtuivat päätöksen mukaisesti jatkossa toistaiseksi valvottuina. Hovioikeus ei myöntänyt äidille jatkokäsittelylupaa.\n6. Korkeimman oikeuden arvioitavana on, olisiko hovioikeuden tullut myöntää äidille jatkokäsittelylupa.\nJatkokäsittelylupaa koskevat säännökset ja esityöt\n7. Oikeudenkäymiskaaren 25 a luvun 11 §:n 1 momentin mukaan jatkokäsittelylupa on myönnettävä, jos: 1) ilmenee aihetta epäillä käräjäoikeuden ratkaisun lopputuloksen oikeellisuutta (muutosperuste), 2) käräjäoikeuden ratkaisun lopputuloksen oikeellisuutta ei ole mahdollista arvioida jatkokäsittelylupaa myöntämättä (tarkistusperuste), 3) lain soveltamisen kannalta muissa samanlaisissa asioissa on tärkeää myöntää asiassa jatkokäsittelylupa (ennakkopäätösperuste) tai 4) luvan myöntämiseen on muu painava syy. Pykälän 2 momentin mukaan jatkokäsittelylupaa ei kuitenkaan tarvitse 1 momentin 1 kohdan nojalla myöntää yksinomaan näytön uudelleen arvioimista varten, ellei käräjäoikeuden ratkaisun lopputuloksen oikeellisuutta ole perusteltua aihetta epäillä valituksessa esitettyjen seikkojen perusteella.\n8. Säännöksen 1 momentin 1 kohdan muutosperustetta koskevalla sanamuodolla tarkoitetaan hallituksen esityksen mukaan sitä, että lupa tulisi myöntää aina jo silloin, kun syntyy epäily ratkaisun oikeellisuutta kohtaan ja luvan myöntämiselle asetettu kynnys on näin ollen matala. (HE 105/2009 vp s. 60.)\n9. Jatkokäsittelylupa tulisi hallituksen esityksen mukaan myöntää säännöksen 1 momentin 4 kohdan mukaisen muun painavan syyn perusteella esimerkiksi silloin, kun syntyy epäily siitä, ettei käräjäoikeuden menettely täyttäisi ihmisoikeussopimuksen vaatimuksia. Muu painava syy voi olla myös ratkaisun tavanomaista suurempi merkitys valittajalle (HE s. 61).\n10. Jatkokäsittelylupajärjestelmää laajennettiin 1.10.2015 voimaan tulleella lailla 386/2015, jolloin myös lapsiasiat tulivat jatkokäsittelylupajärjestelmän piiriin. Tässä yhteydessä luvan myöntämiskynnyksen varsin matalalle asettavia lupaperusteita ei muutettu. Järjestelmän soveltamisalan laajentamista lapsiasioihin perusteltiin lain esitöissä muun ohella sillä, että lapsen edun kannalta on erityisen tärkeää, että häntä koskeva oikeudenkäynti päättyy kohtuullisessa ajassa. Pitkään kestävän huoltoriidan voidaan jopa katsoa vahingoittavan lasta ja näin olevan suoraan lapsen edun vastainen. (HE 246/2014 vp s. 13 ja LaVM 24/2014 vp.)\n11. Jatkokäsittelylupajärjestelmän laajentamista perusteltiin sillä, että kun käräjäoikeuden ratkaisuun haetaan muutosta, kysymys ei välttämättä ole siitä, onko käräjäoikeuden ratkaisu juridisin argumentein arvioituna oikea vai väärä, vaan siitä, päätyisivätkö toiset ratkaisijat saman aineiston kokonaisarvion perusteella toiseen ratkaisuun. Muutoksenhaussa ei silloin tosiasiassa ole kysymys ratkaisun oikeellisuuden arvioimisesta (överprövning) – vaan asian uudelleen käsittelemisestä (omprövning). Harkittaessa jatkokäsittelylupajärjestelmän soveltamisalan laajentamista lapsiasioihin katsottiin lopulta olevan kysymys siitä, tuleeko lapsesta riitelevillä vanhemmilla aina olla oikeus saada riitansa käsitellyksi täysimittaisessa oikeudenkäynnissä kahdessa oikeusasteessa, kun näin ei muiden riita-asioiden osalta ole asian laita. Jos arvioinnin lähtökohdaksi otetaan lapsen etu, näin ei ole. (HE 246/2014 vp s. 13 – 14.)\nTapaamisoikeuden täytäntöönpanoa koskevat säännökset\n12. Lapsen huollosta ja tapaamisoikeudesta annetun lain 2 §:n mukaan tapaamisoikeuden tarkoituksena on turvata lapselle oikeus pitää yhteyttä ja tavata vanhempaansa, jonka luona lapsi ei asu. Lapsen vanhempien tulee keskinäisessä yhteisymmärryksessä ja pitäen silmällä ennen kaikkea lapsen etua pyrkiä siihen, että tapaamisoikeuden tarkoitus toteutuu lain 1 §:ssä säädettyjen periaatteiden mukaisesti.\n13. Lapsen huoltoa ja tapaamisoikeutta koskevan päätöksen täytäntöönpanosta annetun lain (täytäntöönpanolaki) 1 §:n 1 momentin mukaan tapaamisoikeutta koskeva päätös pannaan täytäntöön siten kuin täytäntöönpanolaissa säädetään. Jos täytäntöönpanoasian hakija näyttää, että vastapuoli on estänyt tapaamisen ja jos vastapuoli ei pysty näyttämään, että hänellä on ollut menettelylleen hyväksyttävä syy, tuomioistuimen on hyväksyttävä hakemus, ellei täytäntöönpano olosuhteiden muuttumisen tai muun syyn vuoksi ole selvästi lapsen edun vastaista. Korkeimman oikeuden ratkaisusta 2016:61 (kohta 12) ilmenevin tavoin täytäntöönpanon lähtökohtana on, että tapaamisoikeutta koskevassa päätöksessä on selvitetty, millä tavoin tapaamisoikeus on lapsen etu huomioon ottaen perusteltua järjestää. Olosuhteet ovat kuitenkin voineet päätöksen antamisen jälkeen muuttua tai täytäntöönpanoasiassa järjestettävä sovittelu saattaa tuoda esiin uusia näkökohtia. Sen vuoksi lapsen etu voi täytäntöönpanovaiheessa olla eri kuin alkuperäisessä päätöksessä. (LaVM 7/1996 vp s. 3.)\n14. Olosuhteiden muuttumiseen on täytäntöönpanolaissa varauduttu kahdella tavalla. Ensiksikin lain 13 §:n mukaan tuomioistuin voi pyynnöstä käsittelyn ajaksi tai muutoin väliaikaisesti taikka vähäisessä määrin pysyvästi muuttaa tai täsmentää tapaamisoikeutta koskevia ehtoja, jos se edistää tapaamisoikeuden toteuttamista ja on lapsen edun mukaista. Ehtoja saa kuitenkin muuttaa pysyvästi vain, jos täytäntöönpantavana oleva päätös on lainvoimainen. Toiseksi lain 14 §:n 1 momentin mukaan täytäntöönpanoa koskeva hakemus on hylättävä, jos täytäntöönpano olosuhteiden muuttumisen tai muun syyn vuoksi on selvästi lapsen edun vastaista.\n15. Euroopan ihmisoikeustuomioistuin on oikeuskäytännössään vakiintuneesti katsonut, että vanhemman ja lapsen mahdollisuus saada viettää aikaa yhdessä on perustavaa laatua oleva osa ihmisoikeussopimuksen 8 artiklassa tarkoitettua perhe-elämän suojaa. Sen vuoksi tapaamisoikeuden rajoituksia on arvioitava tiukemmin kuin muiden vanhemmuuteen liittyvien oikeuksien rajoituksia. Tämä tarkoittaa muun ohella sitä, että kansallisilla viranomaisilla on velvollisuus ryhtyä toimenpiteisiin vanhemman ja hänestä erossa asuvien lasten tapaamisten toteuttamiseksi. Täytäntöönpanon tulee olla joutuisaa, koska ajan kulumisella voi olla korjaantumattomia seurauksia lapsen ja hänestä erossa asuvan vanhemman väliseen suhteeseen. Vanhemmalla ei ole kuitenkaan oikeutta vaatia sellaisia toimenpiteitä, joista aiheutuisi haittaa lapsen terveydelle ja kehitykselle. Ihmisoikeussopimuksen mukaan oikeudessa perhe-elämään on kyse myös vanhempien oikeudesta tavata lastaan. (Ks. esim. W v. Yhdistynyt kuningaskunta 8.7.1978, kohta 59, Hokkanen v. Suomi 23.9.1994, kohta 58, Ribic v. Kroatia 2.4.2015, kohdat 92 – 95 ja K.B. ym. v. Kroatia 14.3.2017, kohdat 142 – 144 sekä tapauksissa mainittu oikeuskäytäntö.)\n16. Asiassa on riidatonta, että isä ei ole tuonut lapsia perustepäätöksen mukaisesti 25.9.2015 alkavaan valvomattomaan tapaamiseen. Äidin täytäntöönpanohakemuksen johdosta käräjäoikeuden ratkaistavana on ollut kysymys siitä, oliko isä menettelyllään estänyt äidin ja lasten välisen tapaamisen ilman hyväksyttävää syytä ja kysymys siitä, oliko täytäntöönpano olosuhteiden muuttumisen tai muun syyn vuoksi ollut selvästi lasten edun vastaista. Näitä kysymyksiä arvioitaessa on tullut kiinnittää huomiota äidin menettelyyn 12. – 13.9.2015 toteutuneen viikonlopputapaamisen yhteydessä sekä perustepäätöksen kohdan 16 tulkintaan.\n17. Käräjäoikeus on päätöksessään arvioinut erityisesti äidin menettelyä tapaamisessa 12.9. – 13.9.2015 ja katsonut tämän menetelleen lasten edun vastaisesti jättäessään palauttamatta lapset tapaamisioikeuspäätöksen mukaisesti isälle. Käräjäoikeus ei ole arvioinut sitä, onko tapaamisoikeuspäätös ja erityisesti sen tulkinnanvarainen kohta 16, joka vuonna 2015 on vanhempien sopimalla tavalla otettu tapaamisoikeuspäätökseen heidän välisensä luottamuspulan vuoksi, myös edelleen käsillä olevissa olosuhteissa lasten edun mukainen.\n18. Äiti on valituksessaan hovioikeudelle kertonut vieneensä tapaamisella 12. – 13.9.2015 lapset lääkäriin havaittuaan toisella lapsista mustelman ja lasten hänen mukaansa kerrottua isän lyöneen heitä. Kirjallisista todisteista ilmenee, että toisella lapsella on ollut mustelma poskessa ja ylävartalossa punaisia jälkiä. Lapsille tehdyt somaattiset tutkimukset eivät tukeneet eivätkä poissulkeneet epäiltyjä pahoinpitelyjä. Lääkäri oli käynnin aikana tehnyt lastensuojeluilmoituksen.\n19. Tapaamisoikeuspäätöksen kohta 16 on osoittautunut tulkinnanvaraiseksi ainakin siltä osin, mitä voidaan pitää tarkoitettuna hyväksyttävänä syynä lasten palauttamatta jättämiselle. Euroopan ihmisoikeustuomioistuimen edellä selostettu oikeuskäytäntö huomioon ottaen Korkein oikeus katsoo, että ehtokohdan 16 tulkinnanvaraisuus ja sen toistaiseksi voimassa oleva vaikutus lasten ja äidin välisiin tapaamisiin on puoltanut jatkokäsittelyluvan myöntämistä muutosperusteella. Asiassa olisi ollut tarpeen selvittää, onko lasten edun mukaista tulkita tapaamisoikeuspäätöstä siten, että kuvatun kaltaisessa tilanteessa lasten ja äidin välisen tapaamiset muuttuvat toistaiseksi valvotuiksi.\n20. Molemmat vanhemmat ovat lisäksi käräjäoikeudessa ehdottaneet, että valvotuiksi muuttuneista tapaamisista siirryttäisiin vaiheittain normaalitapaamisiin. Äiti on esittänyt tapaamisoikeuspäätökseen uutta kohtaa, jonka mukaan lasten palauttamatta jättäminen ilman hyväksyttävää syytä johtaisi valvottuihin tapaamisiin kolmen kuukauden ajaksi sen sijaan, että tapaamiset olisivat valvottuja toistaiseksi. Isä taas on vastustettuaan vaatimusta, toissijaisesti vaatinut, että tapaamiset alkaisivat valvottuina, mutta laajenisivat vaiheittain sopimuksen mukaisiksi normaalitapaamisiksi. Sovittelijan mukaan sovittelussa vanhempien kanssa käyty keskustelu oli ollut hyvää ja rakentavaa. Sovittelijan mukaan lasten edun mukaista olisi, että lapsille mahdollistettaisiin molempien vanhempien kanssa pidettävä säännöllinen yhteys ja että lapset saisivat oleskella luonnollisissa olosuhteissa tuttujen ja turvallisten ihmisten ympäröiminä.\n21. Korkein oikeus toteaa, että käräjäoikeuden päätöksestä ei ilmene, miksi se ei ole antanut merkitystä näille vanhempien ja sovittelijan esittämille näkemyksille ja, miten lasten etu ja heidän oikeutensa pitää yhteyttä molempiin vanhempiinsa toteutuisi parhaiten jatkossa. Ottaen huomioon täytäntöönpanolain 13 §:ssä säädetty mahdollisuus tapaamisoikeutta koskevien ehtojen täsmentämiseen tai väliaikaiseen muuttamiseen ja se, että Euroopan ihmisoikeustuomioistuimen oikeuskäytännön mukaan tapaamisoikeuksiin tehtäviä rajoituksia on arvioitava tiukasti, syntyy tältäkin osin epäily käräjäoikeuden ratkaisun lopputuloksen oikeellisuudesta.\n22. Edellä selostettu huomioon ottaen Korkein oikeus katsoo, että hovioikeuden olisi tullut myöntää äidille jatkokäsittelylupa muutosperusteella. Huomioon ottaen lisäksi, että kysymys on edellä selostetuin tavoin liittynyt myös merkittävällä tavalla lasten ja äidin perus- ja ihmisoikeutena turvattuun perhe-elämän suojaan, olisi jatkokäsittelylupa tullut näissä olosuhteissa myöntää myös painavan syyn perusteella.\nHovioikeuden päätös kumotaan siltä osin kuin jatkokäsittelylupaa ei ole myönnetty. Jatkokäsittelylupa myönnetään. Asia palautetaan Itä-Suomen hovioikeuteen, jonka tulee ottaa asia omasta aloitteestaan uudelleen käsiteltäväkseen ja jatkaa asian käsittelyä.\nAsian ovat ratkaisseet oikeusneuvokset Juha Häyhä, Jorma Rudanko, Päivi Hirvelä, Kirsti Uusitalo ja Lena Engstrand. Esittelijä Outi Anttila.\nJulkaistu 11.7.2017 Päivitetty 11.8.2017


Centriassa muutamia paikkoja tammikuussa alkaviin koulutuksiin | Centria\nCentriassa muutamia paikkoja tammikuussa alkaviin koulutuksiin\nLisähaku Centria-ammattikorkeakoulun tammikuussa alkaviin koulutuksiin käynnistyy maanantaina 2.12. Haussa ovat tradenomin sekä insinöörin (AMK) koulutukset sekä ylempään ammattikorkeakoulututkintoon johtava insinöörin koulutus. Lisäksi voi hakea insinöörin (AMK) tutkintoon johtaviin kunnossapidon ja puu- ja puurakennustuotealan muuntokoulutuksiin.\nTradenomin (AMK) koulutus toteutetaan Pietarsaaressa. Opinnot kehittävät yleistä liiketoimintaosaamista ja liiketalouden menetelmäosaamista. Opinnoissa painotetaan sekä ammattiteknisiä tietoja ja taitoja, että erilaisia kehittämis- ja viestintätaitoja. Syventävien opintojen painopiste on kansainvälisessä kaupassa. Opetus tapahtuu osittain kielikylpymenetelmällä ruotsin- ja englanninkielellä.\nYlivieskassa järjestettävässä sähkö- ja automaatiotekniikan insinöörin (AMK) koulutuksessa käsitellään monipuolisesti sähkötekniikan ja automaatiotekniikan eri osa-alueita. Koulutus painottuu erityisesti sähkön tuotannon ja siirron kysymyksiin. Opintoihin sisältyy sähköalan ammattiaineiden lisäksi johtamista, projektityötaitoja, taloutta, kieliopintoja ja yritystoimintaa.\nDigitalisaation johtamisen koulutuksen suorittanut henkilö on asiantuntija käyttäjälähtöisten tietojärjestelmien ja ohjelmistojen suunnittelussa. Koulutuksessa käydään läpi menetelmiä ohjelmistokehityksen ideointivaiheesta käyttöönottoon ja tulosten seurantaan saakka. Koulutus sisältää opintojaksoja ohjelmistojen ja tietojärjestelmien määrittelyyn, sisällön suunnitteluun ja projektien toteutukseen sekä johtamiseen. Erityistä huomiota kiinnitetään ketteriin menetelmiin sekä etäjohtamiseen.\nOpetus toteutetaan monimuoto-opiskeluna verkko-oppimiseen painottuen. Monimuotototeutus mahdollistaa työskentelyn opintojen ohella, mutta ei edellytä työpaikkaa. Opinnot suoritetaan pääosin itsenäisesti verkossa. Opintoihin sisältyy myös kontaktiopetusta, johon voi osallistua osittain etänä verkon kautta.\nHaku koulutuksiin tapahtuu 2.-11.12. välisenä aikana, poikkeuksena muuntokoulutukset, joiden haku jatkuu 31.12. saakka. Hakemuksen voi täyttää osoitteessa www.opintopolku.fi. Hakuaika päättyy viimeisenä hakupäivänä klo 15.\nInsinöörin ja tradenomin koulutusten valintakokeiden ajankohta ilmoitetaan myöhemmin. Ylempään ammattikorkeakoulututkintoon johtavaan koulutukseen opiskelijat valitaan haastattelun perusteella. Valintahaastattelun ajankohta ilmoitetaan hakukelpoisille hakijoille.\nLisää tietoa hakemisesta:\nCentria-ammattikorkeakoulun hakijapalvelut, p. 044 725 0081, hakijapalvelut@centria.fi


Kaarle Tapper 32:s – Laser radialien maansisäinen karsinta huipentuu - spv.fi\nKaarle Tapper sijoittui Laser standardin MM-kilpailuissa Australian Melbournessa 32:nneksi. Viimeinen päivä oli Tapperille erityisen haastava.\n– Ei kauheasti jäänyt kerrottavaa tästä kisasta. Karsintapäivät menivät ihan ok välinerikosta huolimatta, mutta finaalipäivät olivat minulle vaikeita, Tapper kommentoi.\nTapper kilpailee seuraavan kerran Palma de Mallorcalla maaliskuun lopussa.\nLopulliset tulokset, Laser standard:\nKaarle Tapper, 32.\nLaser radialin maansisäinen karsinta huipentuu\nOlympiapurjehduksen MM-kilpailuputki jatkuu Australian Melbournen ympäristössä. Laser radial -luokan maailmanmestaruuksista kilpaillaan Sandringhamissa 23.-28. helmikuuta ja RS:X-luokan MM-titteleistä Sorrentossa 25.-29. helmikuuta.\nMM-kilpailu on samalla Tuula Tenkasen ja Monika Mikkolan maansisäisen olympiakarsinnan toinen osakilpailu. Vuoden 2019 MM-kilpailu oli ensimmäinen osa, ja tuolloin Tenkanen otti kahdeksan pisteen etumatkan. Karsinnassa otetaan huomioon molempien kilpailujen sijoitukset.\n– Mitalimenestys huomioidaan pisteissä korostetusti, joten menestyksestä palkitaan, päävalmentaja Joakim Wilenius sanoo.\nOlympiakomitea tekee lopullisen valinnan edustajasta. Tenkanen edusti Suomea Pekingin ja Rion olympialaisissa. Mikkolalla ei ole vielä olympiakokemusta.\n– Sekä Tuulalla että Monikalla on ollut hyvä treenijakso Australiassa. He ovat valmistautuneet hyvin MM-kilpailuun, Wilenius jatkaa.\nRS:X-luokassa maajoukkuetta edustaa Tuuli Petäjä-Sirén, joka on jo valittu Tokion olympialaisiin.


Webinaarisarja koronaviruksen vaikutuksista ja eväistä uuteen kestävään kasvuun – Kumppanuusfoorumi\nVarsinais-Suomen maakunnan yhteistyöryhmän elinkeino- ja koulutusjaostot sekä Ennakointiakatemia järjestävät webinaarisarjan, jossa käsitellään koronaviruksen aiheuttamaa tilannetta ja eväitä uuteen kestävämpään kasvuun.\nWebinaari on avoin kaikille asiasta kiinnostuneille.\nWebinaarisarjan ensimmäinen osa 27.5. käsittelee erityisesti elinkeinoelämän haasteita ja sarjan toinen osa kesäkuussa koulutusjärjestelmään liittyviä kysymyksiä. Katso tarkemmin Kumppanuusfoorumin tapahtumakalenterista!\nIn: Matkailu, Kulttuuri, Osaaminen ja koulutus, Sininen Kasvu, Luonnonvara, Älykäs erikoistuminen, Avoin tieto, Nostot\nTagged: ennakointi, elinkeinoelämä, webinar, koronapandemia\n21.9. | 09:00 - 10:30\nOta yhteys luonnonvarafoorumin\nRakentamisessa potentiaalia kiertotalouden totettamiseen\nKeijo Koskinen: Kumppanuuteen tarvitaan pitkäjänteisyyttä\nTweets by VS_kiertotalous


Koriteknologia PUAL 2.0 | HYMER\nKaikkiin säihin suunniteltu kori\nJoka puolelta erinomaisesti suojattu – jo vuosien ajan\nJo vuonna 1978 HYMER oli edelläkävijä innovatiivisen PUAL-rakennetavan kehittämisessä. Tiiviin PU-solumuovin erinomainen eristyskyky varmistaa miellyttävän ilman kesällä ja mukavan lämmön kylminä vuodenaikoina. PUAL-sivuseinien ensimmäinen sukupolvi koostui alumiinisesta ulkokuoresta, solumuovisesta sisuksesta ja laadukkaasta lastulevysisäseinästä. Valmistusmenetelmä: Noin 500 tonnin paineella PU-solumuovi liimautui alumiiniin ja lastulevyyn kiinni niin, että syntyi erittäin vankka ja pitkäikäinen kylmäsillaton sivuseinä.\nPUAL 2.0 – jatkokehitys\nPatentoidun PUAL-rakenteen jatkokehityksellä HYMER tarjoaa asiakkailleen edelleenkin alan johtavan koritekniikan: Nyt alumiininen sisä- ja ulkopinta ja niiden välissä paranneltu solumuoviyhdistelmä sekä 100 % puuton ja kylmäsillaton rakenne tarjoaa mitä parhaimman vakauden ja parhaimmat eristysarvot. Seinän sisäpuolen alumiini pitää huolen lämmön tasaisesta ja nopeasta jakautumisesta. Polyuretaani-solumuovissa on lisäksi lukuisia muita etuja. Se on muun muassa vettähylkivää, kevyttä ja erittäin pitkäikäistä.\n100 % puuton (ei puisia tukiosia sivuseinissä)\nTodella hyvä lämmön- ja kylmäneristys erinomaisten eristysarvojen ansiosta\n3 cm paksun PUAL-seinän lämpöeristys vastaa 68 cm paksuista täystiiliseinää\nTiivis polyuretaani-solumuovisisus on vettähylkivää, pilaantumatonta ja kevyttä\nKaton ja seinien aukoton, joustava liimaus, hyvä vakaus ja vääntymättömyys\nKestää mitä suurimpia kuormituksia\nInnovatiivisessa Super Light Chassis -alustassa kehitimme ainutlaatuisen alustan, jossa on monia etuja: Enemmän säilytystilaa pohjassa, hyvä kylmä- ja lämpöeristys ja erittäin hyvä ja turvallinen ajomukavuus.\nHYMER Smart Battery System tuo ainutlaatuisen ratkaisun vapaa-ajanautojen energiansaantiin. Siinä HYMER on yhdistänyt litiumakkujen erinomaisen tehon tähän asti tavallisten lyijyakkujen alhaisiin kuluihin.


Pokeritieto on huomisesta alkaen .com | Pokeriuutinen | Pokeritieto.com\nEtusivu Pokerihuoneet Tarjoukset Keskustelu videot Artikkelit Ota yhteyttä Pokeritieto on huomisesta alkaen .com\nJulkaistu: 27 elokuu, 2010 - 18:38, JME\nPokeritiedon domain muuttuu. Huomisesta alkaen suosittu pokerifoorumi ja uutispalvelu toimii osoitteessa Pokeritieto.com. Samalla sivuston ulkoasu uudistuu. Pokeritieto.fi -osoitteeseen pyrkivät käyttäjät ohjataan automaattisesti uuteen osoitteeseen.\nMuuton syy on lokakuussa voimaan tuleva uusi arpajaislaki. Lain myötä sivuston ylläpitäminen suomalaisella domainilla käy mahdottomaksi.\nSamalla sivusto uudistuu ulkoasultaan ja käytettävyydeltään entistä nykyaikaisemmaksi. Lukijoiden kanssa kesällä käydyn keskustelun perusteella sivustolle tehtiin uusi, selkeämpi ilme. Niin ikään lukijoiden toiveesta mainospaikat pidetään ennallaan.\nKeskustele uusista sivuista foorumilla. Siellä voit raportoida myös huomaamasi bugit, kirjoitusvirheet yms.\nVoit kommentoida kirjoitusta foorumin kommenttiketjussa. Lähetä uutisvinkki tai anna palautetta uutisesta Uusimmat viestit Kotipelejä HkiTuomukka 9:17:46WSOP Main Event -lähetykset alkoivatMika.H 8:13:22Betfair: Miten Loyalty systeemi toimii?seku 5:44:44EPT Malta 2016 - Suomalaiset sivuturnauksissaadMinisteri 23:30:25EPT Malta 23.-29.10.2016 5.000€+300€adMinisteri 22:53:09M: 6k$ Caribbean Poker Party-livepakettejaFarseer 21:52:25Nolla tulot. Kiinnostaako verottajaa?PoKeR 18:56:14lenovo nappaime ei oimimongeron 10:09:23Maailman aliarvostetuin pokerinpelaaja?pahakuutti 9:12:31Badugilla päähänkellokalle 19:56:30O: The Mental Game of Poker 2WeAre1 21:41:36BetsivihjeitäErotic Razz 14:32:11Kuivaa siideriä tytöille--Kilppari-- 13:56:51NLHE: steikattava hakusessajounas 12:33:28Lisää...


Tervetuloa Goliath Casino\nSIIRRY SIVULLE Goliath Casino\nuusille asiakkaille 1 200€ bonuspaketti\n50 spinniä ensitalletuksen yhteydessä!\nTuimat casinobonukset uusille\nCasino, vedonlyönti ja nettiarvat\nVoitot verovapaita Suomeen\nOlet tässä: Casinobonukset » Goliath Casino\nTällä kertaa Casinobonukset.comin arvovaltainen asiantuntijatiimi sukeltaa Raamatun syövereihin, kun arvosteluvuorossa on Goliath Casino niminen nettikasino. Goljat oli nimittäin Raamatun mukaan filistealainen jättiläinen, josta kerrottiin Ensimmäisessä Samuelin kirjassa.\nGoljat oli syntyjään Gatista, jossa asusteli jättiläiskokoisten anakilaisten heimo. Goljatin taru Raamatussa päättyy filistealaisten sotajoukoissa, kunnes Daavid voitti hänet kaksintaistelussa. Goljat todellakin oli jättiläinen, sillä Raamattu kertoo Goljatin pituudeksi peräti kuusi kyynärää ja yhden vaaksan, mikä tarkoittaa nykyisin käytössä olevilla mittayksiköillä 292 senttimetriä. Suomenkielessä käytetty ilmaisu goljatti tai koljatti juontaakin juurensa juuri tästä Raamatusta käytössä olevasta jättiläisestä.\nGoliath Casinon takaa löytyy Goliath Ltd niminen yhtiö, jonka kotipaikka löytyy luonnollisesti välimeren kauniilta Maltan saarelta. Lyhyiden taustatutkimusten perusteella Goliath Ltd:ltä ei löydy omistuksestaan muita nettikasinoita, joten kyseessä on hyvin suurella todennäköisyydellä tämän yhtiön ensimmäinen nettikasino.\nEmme silti usko, että tämä helmikuussa 2018 perustettu nettikasino olisi täysin kasinoalan ulkopuolelta tulevien tekijöiden luomus vaan nuoresta iästään huolimatta Goliath Casinon taustajoukoista löytynee varmasti vuosien kokemus pelialalta. Tietoa Meistä -välilehdellä Goliath Casino lupaa, että sille tärkeitä arvoja alalla ovat reilu peli, turvallisuus ja yksityydensuoja, maksujen nopea ja turvallinen käsittely sekä vastuullisen pelaamisen edistäminen.\nSamoja lupauksia mitä lähes kaikki nettikasinot tarjoavat esittelyissään, mutta kokemustemme perusteella lupausten pitäminen vaihtelee suuresti eri nettikasinoiden välillä.\nNyt onkin pidemmittä puheitta aika sukeltaa Goliath Casino syövereihin katsomaan mitä tarjottavaa sillä on suomalaisille pelaajille, onko se kokeilun arvoinen uusi nettikasino ja pitääkö aiemmin luetellut lupaukset vai olivatko ne vain kaunista sanahelinää.\nPelaaminen Goliath Casinolla - tarjolla yli 1 000 kasinopeliä!\nEnsikosketus Goliath Casinoon on varsin positiivinen, sillä huomaamme samantien, että tarjolla on normaalin kasinon lisäksi live-kasino, raaputusarvat sekä vedonlyönti. Tämä viestii siitä, että kasinon aloitukseen on panostettu kunnolla eikä mitään keskeneräistä ole avattu. Vedonlyöntiosioon emme tässä artikkelista paneudu sen enempää, mutta myös sitä on tarjolla Goliath Casinolla.\nGoliath Casinolla on sekä Maltan, että UK:n peliviranomaisen myöntämät pelilisenssit, joten tämä tietää sitä, että suomalaisille asiakkaille on tarjolla verovapaat rahapelit sekä -voitot.\nSivusto on käännetty kohtalaisen sujuvasti suomenkielelle, mutta muutamia käännösvirheitä huomaamme silti, kun selailemme eri välilehtiä. Nämä muutamat käännösvirheet ovat kuitenkin vain pisaroita meressä, joten niihin ei kannata kenenkään takertua.\nSivuston navigointivalikko löytyy vasemmasta yläkulmasta, jossa on tarjolla VIP-ohjelmaa, kielivalikkoa, kampanjaa ja muutamia muita pikalinkkejä. Sivuston ylälaidasta löytyy vaakatasossa pikalinkit kasinolle, live-kasinolle, raaputusarpoihin sekä vedonlyöntiin. Etusivua hallitsee suuri mainos, jossa kerrotaan Goliath Casinon uuden pelaajan eduista, joka vaikuttaakin varsin maistuvalta paketilta, sillä bonusrahaa on tarjolla peräti 1 200 euroa ja kaupan päälle lätkäistään vielä 50 spinniä.\nGoliath Casinon pelitarjonta on varsin kattava ja tarjolla on yli 850 erilaista kolikkopeliä. Raaputusarpoja on tarjolla noin 150 kappalettaja niiden lisäksi asiakkaat voivat viettää aikaansa myös muutaman erilaisen videopokerin seurassa. Lisäksi live-kasinolta löytyy kymmenkunta erilaista pöytäpeliä, joissa autenttista kasinotunnelmaa havittelevat pelaajat pääsevät pelaamaan blackjackia, rulettia, baccaratia sekä Dream Catcher -onnenpyörää. Yhteensä tarjolla on siis yli 1 000 erilaista kasinopeliä, joiden parissa aikaa voi viettää.\nGoliath Casino on saanut sivustolleen varsin leveän rintaman eri pelivalmistajia ja niistä on syytä mainita ainakin suurimmat. Pelijättiläisistä edustettuina ovat NetEnt, Microgaming, Yggdrasil, Play’n GO, NextGen, Williams Interactive, Thunderkick sekä Quickspin. Tarjolla on siis suosittuja klassikkopelejä ja kuumia uutuuksia alan parhailta toimijoilta, joten pelitarjonta on varsin kattava.\nJackpot-voittoja Goliath Casinolla metsästävät pelaajat voivat tavoitella suurvoittoja ainakin Mega Fortunen Dreamsin parissa.\nTarjolla myös seitsemänosainen VIP-ohjelma.\nGoliath Casino tarjoaa pelaajilleen myös VIP-ohjelman, jossa sinulla on mahdollisuus edetä aina Mestari-VIP -tasolle. Mitä korkeammalla tasolla olet, sitä parempia etuja Goliath Casino sinulle tarjoaa. Suurimpien tasojen etuja ovat mm. pika-kotiutukset, jokaviikkoiset sunnuntain ilmaiskierrokset, VIP-live-turnaukset, henkilökohtainen tilinhoitaja / manageri sekä henkilökohtaiset bonus- ja ilmaiskierrostarjoukset. Mitä enemmän pelaat Goliath Casinolla, sitä korkeammalle tasolle pääset.\nKaikenkaikkiaan Goliath Casinon pelitarjonta sekä pelattavuus on hyvällä tasolla ja voimme vilpittömästi suositella kasinon laajaa pelitarjontaa vaativallekin kasinohaukalle. VIP-ohjelman toimivuudesta emme uskalla luvata mitään, mutta teoriassa edut kuulostavat hyvältä.\nRahansiirrot - Laaja tarjonta, mutta hitaat kotiutukset.\nGoliath Casino lupasi Tietoa meistä-välilehdellä, että sille on kunnia-asia hoitaa rahaliikenne nopeasti ja turvallisesti asiakkaan ja heidän välillään. Talletustapoja onkin tarjolla suomalaisille pelaajille varsin runsaasti ja mukana ovat kaikki yleisimmät maksutavat. Talletukset Goliath Casinolle onnistuvat kätevästi reaaliajassa luottokorteilla (VISA, Mastercard), nettilompakoilla (Skrill, Neteller), verkkopankkisiirroilla (Euteller, Trustly), ennalta maksetulla Paysafecardilla tai mobiilisti Zimplerin kautta. Lisäksi tarjolla on muutama muu vähemmän tunnettu menetelmä kuten Entropay ja Sofort.\nKotiutukset onnistuvat samoja yllämainittuja menetelmiä käyttäen poislukien Zimpler ja Paysafecard. Lupaukset nopeista kotiutuksista huomaamme sen sijaan tässä vaihessa hieman katteettomiksi, sillä nopeimmin kotiutukset siirtyvät luonnollisesti nettilompakoihin ja Trustlyn kautta verkkopankkiin, mutta nämäkin vie sivuston tietojen mukaan peräti kolme päivää. Kaikista hitaimmin raha siirtyy luotto- ja pankkikorteille, sillä tämä prosessi saattaa viedä kokonaisuudessaan peräti 6-8 arkipäivää, joka on herran vuonna 2018 kyllä aivan liian pitkä aika.\nPitkät kotiutusajat saattavat johtua tässä vaiheessa vielä kasinon nuoresta iästä, mutta toivomme, että Goliath Casino saa ajan kuluessa nopeutettua kotiutuksiaan tai asiakkaat kaikkoavat hyvin nopeasti kilpailevien toimijoiden haaviin.\nMaltan ja UK:n peliviranomaisten myöntämän lisenssin johdosta kaikki suomalaisten asiakkaiden Goliath Casinolla saavuttamat voitot ovat täysin verovapaita, joten sinun ei tarvitse huolehtia verottajasta vaikka kohdalle osuisi isokin voitto. Verottajan terävät kynnet eivät siis pääse sotkeentumaan mahdolliseen jackpot-voittoosi, vaan voit kotiuttaa kaikki voittamasi rahat hyvällä omallatunnolla ilman pelkoa jatkoseuraamuksista.\nAsiakaspalvelua tarjolla suomeksi aamusta yömyöhään!\nGoliath Casinon asiantunteva asiakaspalvelutiimi on tavoitettavissa sähköpostin, live-chatin, yhteydenottolomakkeen ja puhelimen kautta. Suosittelemme käyttämään yhteydenotossa live-chatia, johon meille vastattiin lyhyen odottelun jälkeen suomen kielellä. Jos asiasi ei ole kiireellinen, niin voit toki olla Goliath Casinon asiakaspalvelijoihin yhteydessä myös sähköpostitse.\nSelkeän plussan annamme suomenkielisestä asiakaspalvelusta, mutta yksi heikkous Goliath Casinon asiakaspalvelusta silti löytyy. Asiakaspalvelu on auki viikon jokaisena päivänä, mutta valitettavasti se ei ole 24 tuntia vuorokaudessa palveleva. Asiakaspalvelu on auki 08:00 - 01:00 CET mikä tarkoittaa Suomen ajassa 7:00 - 24:00.\nTarjolla on kuitenkin useita eri yhteydenottomahdollisuuksia ja monille suomalaisille pelaajille on tärkeää, että apua on saatavilla suomenkielellä, joten se on hyvä asia tällä tuoreella nettikasinolla.\nBonukset ja ilmaiskierrokset - 1 200€ bonusrahaa ja 50 spinniä!\nUusi nettikasino tarkoittaa tottakai aina uusia casinobonuksia ja ilmaiskierroksia lunastettavaksi mikä onkin yksi tärkein asia miksi moni kokeilee uusia nettikasinoita niiden pystyttämisen jälkeen. Goliath Casino haluaa myös tarjota uusille asiakkaille oman tervetuliaisbonuksen käytettäväksi ja tarjolla onkin varsin muhkeat casinobonukset sekä liuta ilmaiskierroksia.\nYhteensä Goliath Casinon bonuspaketti on suuruudeltaan 1 200 euroa ja se on jaettu lunastettavaksi viidelle ensimmäiselle talletukselle. Ensimmäinen talletusbonus on suuruudeltaan 100% ja se on voimassa 200 euroon asti. Käytännössä tämä tarkoittaa sitä, että 200 euron suuruisella ensitalletuksella saat bonusrahaa täydet 200 euroa ja pääset aloittamaan pelaamisen peräti 400 euron suuruisella pelikassalla.\nLisäksi kaikki ensitalletuksella yli 20 euroa tallettaneet pelaajat saavat käyttöönsä 50 ilmaiskierrosta legendaariseen Starburst -peliin, joista kymmenen ensimmäistä pääsee spinnaamaan heti ensitalletuksen jälkeen. Seuraavat 40 ilmaispyöräytystä Goliath Casino antaa sinulle 10 ilmaiskierroksen päivätahdilla talletusta seuraavan neljän päivän aikana. Muista, että päivittäiset ilmaiskierrokset ovat käytettävissä vain 24 tuntia päivittäin, joten muistathan spinnata omat Starburst-kierrokset heti, kun ne on käytettävissä!\nToisen ja kolmannen talletuksen bonus on suuruudeltaan 50% ja bonusrahaa on lunastettavissa 200 euroa per talletus. Neljänteen talletukseen Goliath Casino antaa sinulle jälleen 100% suuruisen bonuksen ja bonusrahaa on napattavissa jälleen 200 euroa. Käytännössä neljännen talletuksen bonus on sama kuin ensimmäisen, mutta valitettavasti tällä kertaa sinulle ei jaeta ilmaiskierroksia. Viidennellä talletuksella bonusrahaa on lunastettavissa peräti 400 euroa, mutta itse bonus on suuruudeltaan vain 25%.\nMinimitalletus talletusbonuksien sekä ilmaiskierrosten aktivointiin on 20 euroa. Valitettavasti uusille asiakkaille ei ole tarjolla ilmaiskierroksia ilman talletusta Goliath Casinolla.\nVoit pelata Goliath Casinolla myös mobiilisti!\nNykypäivänä iso osa nettikasinoiden asiakkaista pelaavat kasinopelejä myös erilaisilla mobiililaitteilla, joten on ensiarvoisen tärkeää, että nettikasinot pystyvät tarjoamaan pelaajilleen myös sujuvasti toimivan, luotettavan ja selkeän mobiilikasinon. Osa pelialan jättiläisistä, kuten Unibet on esimerkiksi luonut oman ohjelmiston/apin, jonka avulla asiakkaiden pystyy pelata kasinopelejä ja/tai lyödä vetoa heidän sivuillaan. Tämä onkin iso harppaus eteenpäin vallitsevassa markkinatilanteessa ja odotettavissa on, että monet muut isot toimijat kehittelevät itselleen myös oman apin.\nGoliath Casinolla ei ole omaa kasino-ohjelmaa luotuna, mutta se tarjoaa silti mobiilipelejä asiakkailleen mobiilikasinonsa kautta. Jos haluat pelata Goliath Casinolla mobiililaitteella, niin sinun tarvitsee ainoastaan mennä tablettisi tai puhelimesi selaimella Goliath Casinon sivuille ja aloittaa pelaamisen. Responsiiviset sivut pitävät huolen siitä, että kaikki pelit ja valikot näkyvät oikein mobiililaitteesi näytöllä.\nYhteenveto - Goliath Casino on freshi uutuus muutamalla heikkoudella.\nYhteenvetona Goliath Casinosta voidaan todeta, että kyseessä on hieman normaaleja uusia nettikasinoita laadukkaampi tapaus laajan pelitarjonnan sekä suomenkielisen asiakaspalvelunsa ansiosta, mutta tottakai mukana on myös muutamia uusille nettikasinoille tuttuja heikkouksia. Suurimpana heikkoutena pidämme hitaita kotiutuksia, jotka kyllä liian kauan kestäessään valitettavasti karkoittavat potentiaaliset asiakkaat kilpailijoiden kasinoille.\nLaaja pelitarjonta, toimiva mobiilikasino sekä varsin avokätinen tervetuliaisbonus ilmaiskierroksineen on silti selkeitä vahvuuksia ja voimme kyllä suositella Goliath Casinoa suomalaisille asiakkaille.\nEnsimmäinen 100% suuruinen talletusbonus sekä 50 ilmaiskierrosta kannattaa ainakin käydä poimimassa talteen!


Peruna – Kaltio\nMiksi tehdä taidetta\nja vastasi monin tavoin\nTäyttymys-projekti oli lukupiirin, näyttelyn ja kesäkoulun muodostama kokonaisteos.\nAnnoimme projektillemme komealta kalskahtavan nimen Täyttymys. Mitä täyttymys on? Sanakirja määrittelee sen näin: täyttyminen, toteutuminen, täyttymisen ja toteutumisen tulos, toteutuma. Esimerkiksi toiveiden tai unelmien täyttymys, täyttymyksen hetki. Voisiko täyttymys olla myös jotain yhteisöllistä ja henkilökohtaisen rajat ylittävää? Aina se ehkä kuitenkin on jollakin tavalla pakenevaa ja hyvin hetkellistä.\nMeidän Täyttymys-projektimme oli kokonaistaideteos, joka pohti taiteen tekemisen lähtökohtia ja sitä, miksi taiteen tekeminen on merkityksellistä. Nelihenkinen työryhmämme – taiteilijat Pia Hentunen, Jari Haavikko, Eija Hirvonen ja Leena Kangas – uskoo taiteen tekemisen lähtökohtien pohdinnalla olevan arvoa elämän ja elämäntapojen mielekkyyden kysymyksissä laajemminkin.\nTalven aikana lukupiirien muodossa käynnistynyt prosessi jatkui kesä–heinäkuussa Täyttymys 2021 -näyttelyllä Tyrnävällä. Näyttely oli Pirkolan maatilan tyhjän perunahallin vaikuttavaan tilaan juuri tätä näyttelyä varten toteutetuista teoksista rakennettu kokonaisuus, jossa yksittäisten taiteilijoiden teokset samalla olivat osa yhteistä installaatiota. Näyttelyn viimeisenä viikonloppuna järjestimme Täyttymyksen kesäkoulun. Se oli avoin kohtaamispaikka kaikille taiteesta kiinnostuneille, taiteen harrastajille ja ammattilaisille. Tässä jutussa kerromme näyttelyn teoksista vuoropuhelun muodossa ja tiivistämme kesäkoulun antia.\nTäyttymys-projekti sai Suomen Kulttuurirahaston Pohjois-Pohjanmaan rahaston Kärkihankeapurahan vuonna 2020. Olemme siitä hyvin kiitolliset. Päätös on mielestämme ollut rohkea, sillä tämä hanke on pitänyt sisällään paljon varsin aineettomia ja vaikeasti mitattavia osa-alueita, kuten pohdiskelua ja yhdessä ajattelemista.\nEija Hirvonen: Sidos\nSidoksissa maisemaan ja tekemiseen\nLeena kysyy Eijalta: Miksi halusit, että pottuhallin ovelta avautuva maisema on osa teostasi?\nEija Hirvonen kertoo:\nTeoksessa on tuoli sijoitettuna tiettyyn kulmaan suhteessa maisemaan ja oviaukosta näkyvä tyrnäväläinen perunapelto. Tuolissa istutaan ja katsotaan kauas horisonttiin avautuvaa näkymää. Teoksen nimi on Sidos. Sen ydin on ajatuksessa, miten tämä perunapeltonäkymä sisältää myös sidoksen: yhteyden elämäntapaan, kulttuuriin, sukuun, perinteeseen.\nTällä teoksella on linkki näyttelyssä esillä oleviin kankaanvärjäystöihini. Peltosidos konkretisoi värjäystyöskentelyn aikaisia ajatuksiani näkyväksi ja linkittää ne Tyrnävään. Tekniikka, jota käytän värjäyksessä on japanilainen shibori-tekniikka. Siinä kankaan väri ja kuviointi syntyy erilaisilla kankaan sitomisen tavoilla.\nOlin katsonut perunahallilta avautuvaa maisemaa, kun touko- ja kesäkuisina päivinä kävin näyttelytilassa. Kun näyttelyn rakentamisen myötä avautui mahdollisuus käyttää sitä perunahallin tilaa, josta nosto-ovien takana pelto levittäytyy, ilahduin. Elämään kuuluvat sidokset voivat puristaa ja ahdistaa, mutta ne voivat myös purkautua avoimempaan sisäiseen maailmaan. Samalla tavalla shibori-tekniikalla tehdyt solmut, taitot ja sidokset avautuvat loputtomiin kuvioihin kankaassa.\nTeoksen avautuva maisema on toisaalta kenen tahansa maisema (toki myös Pirkolan tilan maisema), toisaalta se on minulle sidos Tyrnävän mummolaani. Sidos on jo ohentunut, mutta jossakin minussa leikkii se lapsi mummolan pihalla. Kolmas teokseni Täyttymys-näyttelyssä on nimeltään ”Turva”. Se on kierrätyshuovasta tehty isokokoinen työ: lapsuuden mummola on muistoissani turvallinen paikka. En suunnitellut tekeväni näin henkilökohtaisia töitä, vaikka paikkasidonnaiseen taiteeseen uskovana tiesin, että jotakin Tyrnävästä tulisi mukaan teoksiini. Prosessi vei nyt tähän suuntaan.\nEija Hirvosen shibori-värjäyksellä toteutettuja teoksia\nHedelmällisintä taiteen tekemisessä on olla mukana siinä prosessissa, mihin kulloinenkin tekeminen kuljettaa. Innostun ajattelemisen ja tekemisen yhteydestä ja assosiaatioista erilaisten asioiden välillä. Koetan sietää epävarmuutta, mikä väistämättä tekemiseen liittyy. Kun aina ei tiedä, minne on menossa, ja kun omat pyrkimykset törmäävät realiteetteihin, joutuu väistämättä kohtaamaan epäonnistumisia.\nKun keväällä aloin kokeilla shibori-värjäystä, halusin varmistua siitä, että huolimatta siitä mitä kaikkea elämässä tapahtuu, jatkan tekemistä. Sidon, taittelen, värjään, avaan solmut ja taitokset. Shibori-teokseni nimi on ”Loputtomuudesta”. Se voi kuvata taiteilijan työn keep going -luonnetta: on tärkeää jaksaa jatkaa tekemistä, vaikka kaikki päivät eivät olekaan niin loistavia. Tämä kysyy uskoa oman tekemisen merkityksellisyyteen. Toisaalta, ”Loputtomuudesta” voi kuvata ajatusta siitä, että maailman asioiden luonne on jatkuvuus. Ihminen piipahtaa maapallolla omassa historiallisessa hetkessään: se on toisaalta mikä tahansa elämä, mutta myös jonkun elämä, tässä ja nyt. Siitä syntyy sidos.\nTäyttymys on minulle seikkailua ajattelemisen ja tekemisen välillä ja sen tutkimista, syntyykö tästä taideteos. Tässä Täyttymyksessä oli erityisen tärkeää se, että teokseen sisältyi lukupiiri ja kesäkoulu: sain lukea taiteen luonteen pohdintoja ja tutustua erilaisiin näkökulmiin esimerkiksi luonnon ja ihmisen suhteen ajattelemisessa. Kesäkoulussamme oli jakamisen ja tekemisen meininki.\nPia Hentunen: Öömappiin (osa)\nHukattua tietoa ja hevosten kaluamia puita\nEija kysyy Pialta: Katselin sinun ”Öömappiin”-teostasi kameran linssin läpi. Kumartelin ja asettelin kameraa eri kohdin installaatiota. Näin paljon hienoja yksityiskohtia – teräslangasta nyplättyjä hyönteisiä, maalauksia pleksille – joita ei välttämättä huomaa, jos vain kurkistaa teosta nopeasti. Kerroit, että teoksellasi haluat kuvata sitä, kuinka liian moni hyvä tutkimus luontomme tilasta menee öömappiin. Minusta tuo tiedon ”kauneuden” hukkaaminen resonoi sen kanssa, miten teoksesi yksityiskohtien kauneus hukkuu, jos ei tarkkaan katso, mitä siitä löytyy. Oliko sinulla tällainen ajatus kun valitsit paikan teoksellesi vai syntyykö tällainen rinnastus sattumalta (niin kuin moni hyvä asia syntyy)?\nPia Hentunen kertoo:\nTein teoksessa olevat maalaukset miettimättä yhtään sitä, tulevatko ne näyttelyyn vai eivät. Hyönteiset, sekä teräslangasta että woodcastistä tehdyt, tein ihan tekemisen ilosta. Kun sitten pottuhalliin muodostui tuommoinen kolo, joka ei mennyt kenenkään muun käyttöön, oivalsin töiden ja kolon yhteyden.\nAjattelen koko ajan tätä maailman tilaa, ja koen siitä ahdistusta. Tiedän, ettei siitä ole mitään hyötyä, mutta järki ja tunne ovat monesti vastakkain, ja ehkä asian käsittely taiteen keinoin jotenkin jäsentää itselleni ajatuksiani. Ymmärrän myös sen, että koko maailma on ikään kuin valtava paletillinen harmaan tuhansia sävyjä, emmekä mitenkään pysty havainnoimaan ja ymmärtämään eri asioiden ja tekojen kaikkia puolia. Siksi halusin tehdä töistäni tavallaan sekä kauniita että kamalia.\nEniten oikeastaan pidän siitä ajatuksesta, että olen tehnyt osan töistäni yhteistyönä hevosteni kanssa – ne ovat hampaillaan kalunneet ”Metsä”-teokseni kuuset.\nPia Hentunen: Metsä\nTäyttymykseni on, kun ihmislaji ymmärtää ja hyväksyy olevansa vain yksi osa tätä maapallomme ekosysteemiä. Olemme kaikki toisiimme yhteydessä, samaan ilmakehään uponneina. Haluan nähdä päivän, jolloin luontevasti aina mietimme, että onko asia/teko ympäristölle haitallinen, ja jos on, löytyykö sille parempi, vähemmän haitallinen vaihtoehto. Tämä ei ole edes vaikeaa. Se vaatii vain vähän viitseliäisyyttä, miettimistä, uusia työkaluja, kokeilua ja luovuutta.\nIhan supertärkeä ja todellinen täyttymys tässä projektissa on ollut myös se, että apurahan myötä olemme saaneet palkkaa työnteosta.\nJari Haavikon origamiteoksia\nMuuntumisen ja jatkuvuuden taitokset ja kuvat\nPia kysyy Jarilta: Mielestäni origamit ja kuviesi kasvien yksityiskohdat ovat mielenkiintoinen pari.\nNe ovat oikeastaan suorastaan vastakohtaiset muodoiltaan. Kasvien muodot ovat hyvin orgaanisia, kun taas origamit perustuvat järjestykseen ja näyttävät matemaattisilta rakenteilta. Jotenkin kuitenkin näen vahvan samankaltaisuuden origamitöiden ja valokuvien kohteiden muotojen välillä. Miten itse koet tämän ja miten olet valinnut tämmöisen parin?\nJari Haavikko kertoo:\nTäyttymys 2021 aloitettiin vuoden 2020 syksyllä lukupiirin ensimmäisellä kokoontumisella. Silloin käsiteltiin muun muassa Emanuele Coccian kirjaa Kasvien elämä (Tutkijaliitto 2020). Tämä teos on useiden näyttelyyn päätyneiden teosteni takana. Konkreettisen työn alkupisteenä oli 2020 löytynyt ”uusi” materiaali: bitumivuorauspaperi eli tervapaperi avasi uusia ulottuvuuksia taitteluun. Käytin lähtökohtana perinteistä origamin neliöpohjaa ja yhtä perustaitoksista, mutta tunnistettavien hahmojen sijaan pyrin varioimaan yhdestä perustaitoksesta erilaisia versioita materiaalin ehdoilla.\nMuutaman viikon jälkeen olin kehitellyt puolenkymmentä ”muotoa” ja aloin kokeilla muitakin materiaaleja, kuten pakkaus- ja käärepapereita. Erilaiset paperit eivät sinänsä ole mikään kannanotto esimerkiksi kierrätyksen puolesta; oli vain kiinnostavaa kokeilla, miten arkipäivän materiaalit taipuvat origamin tapaisiin töihin. Jossain vaiheessa kokeilin kauppa- ja jonotuskuittejakin.\nLoppukeväästä aloin työstää näyttelyn valokuvamateriaalia. Aloitin tutkimalla arkistojani. Olin jo 2014 Wiepersdorfissa kuvannut kasveja. Nämä vanhimmat kuvat eivät lopulta päätyneet näyttelyyn, mutta olivat alkusysäys prosessille.\nTyöskentely paperin kanssa vaikutti valokuvien valintaan, ja osa niistä onkin suoraan paperitöistä kuvattuja yksityiskohtia. Niiden lisäksi näyttelyyn valikoitui sarja valokuvia, joista rakensin yhtenäisen kokonaisuuden, eräänlaisen tutkimuksen orgaanisista muodoista, niiden toistumisesta ja monistumisesta, yksityiskohdista ja mittakaavasta.\nEn ainakaan alun perin ajatellut valokuvia ja paperitöitä eri osina vaan yhtenä kokonaisuutena. Molemmat liittyvät muuntumiseen, metamorfoosiin ja jatkuvuuteen. Näyttelyn valokuvissa/printeissä on paitsi kasveja, myös kasvien hahmoista kehiteltyjä ”uusia” muotoja: symmetrisiä peilikuvia, kaksin- ja nelinkertaisia muotoja, kahdentumista ja monistumista. Teoksessa ”…ja loputtomaan toistoon…” on kasviaiheen muotoa kopioimalla ja toistamalla kehitelty loputtoman jatkuvuuden ideaa.\nKäyttämäni kuvanrakentamisen tapa (kuvan kääntäminen peilikuvaksi, sen yhdistäminen alkuperäiseen kuvaan ja näin syntyneen kuvan uudelleen peilaaminen ja monistaminen) itsessään on matematiikkaa. Samalla tavoin kasvien rakenteesta ja muodosta löytyy symmetriaa, renkaita, ympyrämuotoja ja ellipsejä, jotka ovat geometrian peruskuvioita ja joita kasvuprosessi skaalaa ja monistaa. Lisäksi kasvien näennäisesti ”orgaaninen”, vapaasti rönsyilevä hahmo, ääriviiva tai kokonaisuus saattaakin perustua sisäkkäin toistuviin ja skaalautuviin muotoihin eli fraktaaleihin – jotka nekin ovat matematiikkaa. Kasvitkin ovat rakenteeltaan pitkälle järjestäytyneitä.\nJari Haavikko: Yön puutarhat III\nOrigamin lähtökohta, tarkalleen neliön muotoon leikattu paperi, on äärimmäinen säännöllinen ja rajallinen. Ympyrän jälkeen varmaan täydellisin tai ainakin yksinkertaisin muoto. Se on helppo määritellä matemaattisesti, mutta kuten edellä huomautin, niin voidaan tehdä kasveillekin. On totta, että etenkin ”Näin alkaa nousu maalle…” -teoksen paperiveistokset ovat kulmikkaita tai ”piikikkäitä”, mutta se johtuu enemmänkin perusmallin valinnasta kuin paperin tai paperintaittelun olemuksista materiaalina ja työvälineenä.\nMuodon puolesta kasveja ja paperintaittelua yhdistävät asiat näkyvät muun muassa vierekkäin ripustetuissa töissä ”…taitteet ja taipuminen” sekä ”Näin syntyvät salaisuudet…”. Ensin mainittu on sarja valokuvia bitumivuorauspaperista taiteltujen paperitöiden yksityiskohdista ja jälkimmäinen kurottuvista tai kääriytyneistä kasvien lehdistä. Voisin kutsua näitä yhdistäviä tekijöitä vaikkapa ”mukautuvaisuudeksi”, ”huokoisuudeksi” ja ”lomittumiseksi”.\nMukautuvaisuus tarkoittaa paperin ja kasvin käyttäytymistä paineen tai kosketuksen alla, taipuisuutta ja pehmeyttä, väistymistä ja joustamista. Huokoisuus on pinnan pehmeyttä ja läpäisevyyttä niin kosteuden kuin valonkin suhteen, itseensä imevää läsnäoloa. Lomittuminen on eri kerrosten ja ulokkeiden ja taitteiden tai laskosten asettumista toistensa lomaan, tilan täyttämistä erilaisilla toisiinsa lomittuvilla muodoilla ja rakenteilla.\nYhdistävää on tietenkin myös värien ja hahmojen runsaus: niin kuin kasvien maailmassa on lukematon määrä erilaisia pintoja, karheita ja sileitä ja piikikkäitä, rakenteita ja värejä, niin on myös paperien valtakunnassa lukemattomia erilaisia ilmiasuja.\nLeena Kangas: Kiviosasto\nKivisistä kokeiluista hybridihahmoihin\nJari kysyy Leenalta: Minua kiinnostaa se kivijuttuja lattialla -kokonaisuus. Millainen tarina tai prosessi siihen liittyy? Muistaakseni työstit sitä vielä vähän ennen avajaisia, lisäsit jotain – vai poistitko jotain? En ehtinyt silloin seurata, miten teos muuntui.\nLeena Kangas kertoo:\nAloin työskennellä Täyttymyksen teosten parissa viime keväänä oikeastaan ihan välittömästi yhden oman isomman näyttelyni ja siihen liittyneen pitkän työskentelyprosessin päättyessä. Siinä tilanteessa kaipasin jotain aiemmasta irrottavaa, ja päädyin tekemään erilaisia kokeiluja kivien, väripigmenttien ja raastettujen pastelliliitujen sekä veden ja paperin kanssa. Vähitellen niistä alkoi muodostua sellaista, jota kutsuin Kiviosastoksi.\nNäiden orgaanisesti muotoutuvien kivi-väri-vesikokeilujen rinnalla halusin tehdä jotain, joka pottuhallin hämärässä tilassa olisi hyvin selkeää, välittömästi kohdattavissa ja ensivaikutelmaltaan iloluontoista. Aloin maalata parimetrisiä hahmoja, joita syntyi viisi: Tietäjä, Näkijä, Uni, Leikki ja Disko-Pelargonia. Ne ovat pääosin jonkinlaisia lajihybridejä, sekoituksia. Niissä on mukana ajatusta siitäkin, kuinka me ihmiset hyvin usein käytämme toisia lajeja ja niiden kuvia jonkinlaisina tunne- ja hellyysherättiminä. Samalla maalausten pelkistetyt hahmot myös ihan vilpittömästi kysyvät ja ihmettelevät, voisivatko ne herättää myötätuntoa tai kokemuksen jonkin toisen olennon läsnäolosta.\nMaalaukset ovat myös kömpelö tribuuttini ihailemalleni japanilaiselle graafikolle Kazumasa Nagaille. Lukupiirissä käsittelemämme teokset liikkuivat laajasti koko elonkehän piirissä ja ohi ihmiskeskeisen ajattelun. Maalausteni tribuuttihenki asettuu kommunikoimaan myös inhimillisen visuaalisen kulttuurin ja perinteen kanssa, joka myös on ainakin minulle alati mielenkiintoista ja elintärkeää. Sekin on ravintoa, vettä, ilmaa, aurinkoa.\nLeena Kangas: Kiviosasto (yksityiskohta)\nItse Kiviosasto karsiutui näyttelyyn lopulta alkuperäistä pienemmäksi, sillä näyttelyn rakentamisvaiheessa paikan päällä tajusin, ettei ole mielekästä yrittää ängetä mukaan kaikkea. Näyttelyyn päätynyt kiviosasto on siten vähän kuin jokin museo, joka oikeasti onkin vain pahvilaatikko. Myös sen nimi sai lisämääreen pieni: ”Kiviosasto (pieni)”. Pieni on ison vastakohta ja pieneen tilaan menevä on paljon tilaa vaativan vastakohta. Näyttelyn kokonaisdynamiikassa tämä tunnustuksellinen pienuus on minulle tärkeää. Se, että on sellainenkin vaihtoehto toimia, jonkinlainen vetäytymisen tie.\nYhden kiven alle jätin muistilapun: Muista palauttaa tämä kivi takaisin rannalle. Kun näyttely päättyi, muistin. Iltapäivän rankkasade oli laantunut ripotteluksi, mieli oli keveä. Yksi kehä täyttyi: kivi palasi rantaan.\nTäyttymys 2021 -näyttelyn viimeisenä viikonloppuna järjestettiin Pirkolan perunahallissa Täyttymyksen kesäkoulu. Tilaisuuteen oli kutsuttu puhujiksi kuvataiteilijat Magdaleena Jakkila ja Kalle Lampela sekä kuraattori Selina Väliheikki. Heille olimme etukäteen esittäneet kysymykset: Miksi tehdä taidetta? Miksi teen taidetta? Miksi &%&# tehdä taidetta?\nMagdaleena Jakkila aloitti viittaamalla taide-sanan alkuperään: taitoon tehdä asioita. Kukin taiteilija voi omilla taidoillaan lähestyä erilaisia ilmiöitä, tutkia niitä, leikkiä. Taiteen tekemiseen liittyy tarve ilmaista itseään, etsiä ja löytää. Siihen liittyy epävarmuuden sietämistä. Kysymykset siitä, osaanko tai pystynkö, vaivaavat, ja lopulta se, miksi tehdä taidetta säilyy mysteerinä. Jakkila puhui paljon yhdessä työskentelystä ja jakamisesta. Tärkeää on taidon ja osaamisen jakaminen. Koska on monenlaisia yleisöjä, taiteilija pystyy tekijyydellään tarjoamaan eri ihmisille erilaisia asioita. Kukaan ei ajattele yksin, vaan muokkaamme asioita yhdessä, ja näin syntyy ajatusten ja tekemisten rihmasto.\nKalle Lampela lähestyi asetettuja kysymyksiä kolmijakoisesti puhumalla taloudellisista, eksistentiaalisista ja terapeuttisista tarpeista. Eri taiteilijoille nämä osa-alueet painottuvat eri tavoin. Joillekin (harvoille) taide mahdollistaa taloudellisen toimeentulon; useille taiteen tekeminen on tärkeä osa identiteettiä. Se rakentaa ja puitteistaa olemista maailmassa, ja siihen liittyy tarve jakaa. Lampela itse ei enää ajattele taidetta vain teosten tekemisenä, vaan taide voi tarkoittaa monenlaista kohtaamista ja jakamista. Lampela toi esiin myös taidemaailman hierarkisuuden – kuka voi kutsua itseään taiteilijaksi? – ja sen, miten taidetta rahoitetaan. Käsityksemme taiteesta ovat historiallisesti määrittyneitä, ja olemme Lampelan mielestä modernin taidekäsityksen uhreja. Monisatavuotinen eurosentrinen taidekäsitys olisikin syytä rikkoa.\nSelina Väliheikki kertoi tarpeesta ottaa kuraattorina julkisesti jokin positio, josta tarkastella taidemaailman rakenteita ja olosuhteita, joissa näyttelyt syntyvät. Näin sai alkunsa hänen ja Orlan Ohtosen queer-feministinen kuraattoriduo nynnyt (ks. Kaltio 4/2018; toim. huom.). Taide ei tapahdu minkään ulkopuolella, joten ajatus taiteen autonomiasta kyseenalaistuu. Taiteen tekeminen liittyy ristiriitaisesti vapauteen ja itsemääräävyyteen – ja epävarmuuteen, epäselvyyteen ja keskeneräisyyteen.\nVäliheikki lainasi brittiläistä taiteen teoreetikkoa Irit Rogoffia, joka korostaa, kuinka meidän pitäisi ottaa tosissaan ei-tietäminen. Puheenvuoronsa lopuksi Väliheikki soitti Sur-rur-yhtyeen biisiä ”Vierivät pensselit”, jossa lauletaan muuksi tulemisesta, muuttumisesta. Taiteen tekeminen – ja taide – on altistumista, antautumista, sekoittumista ja katoamista.\nMonipuolisesti pohdiskelevat puheenvuorot innostivat myös yleisön mukaan polveilevaan keskusteluun. Yhteistyössä Tyrnävän kunnan kanssa toteutetussa zinetyöpajassa syntyi myöhemmin vielä Matias Huttusen opastamana yhteinen kesäkouluzine. Tyrnäväläisen Ravintola Pömilän loihtiman tuulihattutyyppisen Täyttymys-leivoksenkin saimme päivän aikana ensimaistaa.


Microsoft-työntekijän sivuprojekti - Digitoday - Ilta-Sanomat\nTunnistatko lempihakukoneesi sokkotestissä? (KUVA: Lehtikuva)\nJulkaistu: 9.6.2009 13:42\nHakukoneiden vertailemista varten tehty palvelu panee Googlen, Yahoon ja Bingin tulokset samalle viivalle, ilman brändäystä. Palvelun avulla voi yrittää selvittää itselleen, mikä hakukone löytää parhaat tulokset.\nVerkkopalvelu Blind Searchhttp://blindsearch.fejus.com/ tekee limonadimainoksista tutun tempun: se panee kuluttajan löytämään suosikkinsa hakukoneiden joukosta sokkona. Kyseessä on ohjelmistojätti Microsoftin työntekijän Michael Kordahin kehittämä verkkopalvelu hakukoneiden vertailemista varten. Blind Search kysyy etsittävää asiaa ja esittää kolmen hakukoneen – Googlen, Yahoon ja Microsoftin Bingin – tuottamat tulokset rinnakkain. Tämän jälkeen palvelu pyytää käyttäjää valitsemaan suosikkinsa ja kertoo, mikä hakukone tuotti tulokset. – Tämän sivun tavoite on yksinkertainen: haluamme nähdä, mitä tapahtuu, kun brändäys poistetaan hakukoneista, Kordahi kirjoittaa palvelun etusivulla. Myrskynmerkkejä Viikonloppuna verkkoon ilmestynyt palvelu on jo herättänyt voimakkaita tunteita, verkkolehti Silicon Alley Insiderhttp://www.businessinsider.com/microsoft-google-and-yahoo-employees-get-feisty-over-blind-search-test-2009-6 kertoo. Aluksi Blind Search nimittäin näytti, miten käyttäjät olivat äänestäneet. Microsoft-työntekijän palvelussa suosituin hakukone oli Bing. Googlen hakukoneen kanssa työskentelevä Matt Cutts kiirehti huolehtimaanhttp://friendfeed.com/louisgray/f335e24e/bing-vs-google-yahoo-blind-search-engine-test tuloksista ja muistutti, että osa Bingin äänistä oli saattanut tulla muilta Microsoftin työntekijöiltä. Lopulta suosituimmaksi hakukoneeksi kiilasi kuitenkin Yahoo, missä vaiheessa Kordahi päätti sulkea äänestystulokset julkisuudelta manipuloinnin pelossa.\nWikia Search -hakuhanketta johtava Jimmy Wales ei ole tyytyväinen tilanteeseen, missä arviolta yli 90 prosenttia USA:n nettihauista tehdään joko Googlen, Microsoftin tai Yahoon kautta. Lue lisää ›\nUudenlainen hakukone Wolfram Alpha nyt kaikkien kokeiltavissa\nPaistoiko 6.12.1979 täysikuu? Wolfram Alpha tietää. Lue lisää ›\nMicrosoft käy Googlen kimppuun Bingillä\nNyt on ohjelmistojätti Microsoftin vuoro yrittää kampittaa hakukonemarkkinoiden ylivoimaista ykköstä Googlea. Microsoft kertoi käynnistävänsä Bing-hakupalvelun ensi viikolla. Lue lisää ›


Muistikatsaus - Syksy 2006 | Muropaketti.com\nMuistikatsaus – Syksy 2006\n21.08.2006 18:51 |\nIntel siirtyi kokonaan toisen sukupolven DDR-tekniikkaan jo viime vuoden aikana, mutta AMD on ottanut uuden tekniikan vastaan varovaisemmin. Toukokuun 23. päivänä julkaistujen AM2-prosessoreiden myötä myös AMD siirtyi tukemaan DDR2-tekniikkaa, joten jatkossa kummaltakaan valmistajalta ei ole luvassa uusia prosessoreita, jotka soveltuisivat yhteistyöhön DDR-tekniikan kanssa. DDR2-muistivalikoima oli vielä vuosi sitten kohtuullisen heikkoa, mutta valmistajat ovat varsinkin tämän vuoden aikana alkaneet panostamaan urakalla uusiin muisteihin. Artikkelin kirjoitushetkellä valikoima on myös Suomessa hyvä ja kattaa perusmuistien lisäksi ylikellottajille suunnattuja erikoismuisteja.\nMuropaketti paneutui helmikuussa DDR2-muistikatsaus-artikkelin turvin kolmeen muistikampapariin: Kingston HyperX KHX7200DK2/1G:hen, OCZ PC2-5400 Gold Dual Channeliin ja Corsair TWIN2X1024-8000UL:iin, ja lisäksi testipenkissä on käväissyt pikaisesti suositut Corsair TWIN2X1024-5400UL -muistikammat. Tässä artikkelissa tarkempaan tutkintaan otetaan Corsairin TWIN2X2048-6400C3- ja G.Skillin F2-6400CL4D-2GBPK- sekä F2-8500PHU2-2GBHZ-muistikammat, ja mukana on myös vertailuna Corsairin TWIN2X1024-5400UL-muistikammat.\nCorsair oli yksi ensimmäisistä valmistajista, joka toi markkinoille ylikellottajille suunnattuja muistikampoja, eikä valmistaja ole DDR2-kelkkaan hyppäämisen jälkeen vaihtanut toimivaa strategiaansa. Corsairin muistikampojen saatavuus on Suomessa kohtalaisen hyvä ja DDR2-muistikampapaketteja on saatavilla sekä 512 että 1024 megatavun kammoilla useissa nopeusluokissa. Tässä artikkelissa perehdytään TWIN2X2048-6400C3-muistikampoihin, joille luvataan toimivuus 400 MHz:n (800 MHz DDR) kellotaajuudella 3-4-3-9-muistiasetuksilla 2,2 voltin käyttöjännitteellä. TWIN2X2048-6400C3-pakkauksella on hintaa Suomessa reilut 450 euroa.\nCorsair luottaa edelleen tiukasti mustiin heatspreadereihin, jotka nähtiin jo ensimmäisissä Suomeenkin saapuneissa muistikammoissa. Valmistajan lupaama elinikäinen takuu pitää ainoastaan, jos näitä heatspreadereita ei ole irrotettu. Ja itse asiassa metallilevyt on liimattu kiinni muistipiireihin niin kovin, ettei niitä pelkästään repimällä edes kovin helposti saa irti. Heatspreaderin päällä olevasta tarrasta on luettavissa muistikamman malli, nopeus, koko ja muistiasetukset, mutta valitettavasti tarvittavaa käyttöjännitettä ei ole esillä.\nCPU-Z:lla tarkistettuna muistikammat toimivat tarkalleen 400,7 MHz:n kellotaajuudella, joka vaati 266 MHz:n väylätaajuudella toimivan Intel Core 2 Extreme X6800 -prosessorin kanssa 2:3-muistikertoimen. Samaiselta välilehdeltä näkyy myös 2,2 voltin käyttöjännitteen turvin käytössä olevat 3-4-3-9-muistiasetukset sekä ylälaidasta yhteensä 2048 megatavun muistimäärä ja käytössä olevat kaksi muistikanavaa.\nSPD-välilehdeltä löytyy muistikampoihin ohjelmoidut tehdasasetukset, jotka 400 MHz:n kellotaajuudella ovat 3-4-3-9-22-2T ja 533 MHz:llä 5-5-5-12-30-2T. Muistipiirit on valmistettu tämän vuoden 17. viikolla ja lisäksi muistikampa tukee EPP-ominaisuutta.\nEPP (Enhanced Performance Profiles) on NVIDIAn ja Corsairin yhdessä kehittämä avoimeen standardiin perustuva ominaisuus, jolla muistikampojen SPD-asetukset varastoivaan ROM-piiriin kirjoitetaan entistä enemmän muistiasetuksia sisältäviä ylikellotusprofiileita. ROM-piiriin voidaan tallentaa joko kaksi täyttä profiilia tai neljä lyhyempää profiilia. Emolevyn BIOS täytyy olla yhteensopiva EPP:n kanssa, minkä jälkeen haluttuja asetuksia voidaan säätää myös BIOS:sta. EPP korottaa tarvittaessa muistijännitettä ja yhdessä NVIDIAn nForce 590 SLI -emolevyn kanssa järjestelmä osaa laskea prosessorin kerrointa ja korottaa HTT-väylätaajuutta optimaalisen muistiväylän saavuttamiseksi. Kaikki Corsairin XMS2-muistikammat sisältävät jatkossa Enhanced Performance -profiilit ja ne tunnistaa SLI-Ready-tarrasta.\nYlikellotukset suoritettiin ensimmäiseksi Intel Core 2 Extreme X6800 -prosessorilla, jolloin emolevynä käytettiin i975X-piirisarjallista Asus P5W DH Deluxea. Muisteja ajettiin emolevyn tarjoamalla maksimilla 2,4 voltin käyttöjännitteellä ja maksimit muistikampojen kellotaajuudet testattiin sekä löysemmillä 5-5-5-12- että kireämmillä 3-3-3-5-asetuksilla.\n5-5-5-12-asetuksilla muistikammat taipuivat 545,3 MHz:n kellotaajuuteen ja 3-3-3-5-asetuksillakin päästiin reilusti yli 400 MHz:n aina 445,5 MHz:n kellotaajuuteen saakka.\nAMD-kokoonpanolla prosessorina käytettiin Athlon 64 X2 5000+:aa ja Foxconn C51XEM2AA -emolevyä, josta muistijännitettä saatiin ulos 2,5 volttia. AM2-prosessoreilla ylikellottaminen on hieman hankalampaa, sillä muistikampojen kellotaajuus muodostetaan prosessorin kokonaiskellotaajuudesta jakamalla se kokonaisluvulla. Esimerkiksi DDR2-800-asetus tarkoittaa 400 MHz:n kellotaajuutta muistikammoille ja Athlon 64 X2 5000+:n 2600 MHz:n kellotaajuutta ei pystytä jakamaan kokonaisluvuilla siten, että lopputulokseksi tulisi 400 MHz. Vaihtoehdot jakajiksi ovat seitsemän tai kuusi, jotka tuottavat muistikampojen kellotaajuudeksi joko 372 tai 433 MHz. Pelkästään muistikampojen maksimia kellotaajuutta testatessa tästä ei vielä synny ongelmaa, mutta mukaan lukien myös prosssorin viimeisten megahertsien viilauksessa kerroin voi muodostua ongelmaksi.\nAMD-alustalla päästiin 5-5-5-12-muistiasetuksilla ja korkeammalla muistijännitteellä Intel-alustaa heikompaan tulokseen, sillä 541,6 MHz oli viimeinen kellotaajuus, jolla SuperPI 8M onnistuttiin ajamaan läpi. Toisaalta kireillä 3-3-3-5-asetuksilla päästiin hieman pidemmälle 453,5 MHz:iin.\nG.Skill on suurimmalle osalle suomalaisista hieman tuntemattomampi muistivalmistaja, mutta muualla maailmassa, varsinkin Aasiassa, G.Skillin muistikammat ovat olleet kovassa iskussa ylikellotustesteissä. Muutamia G.Skillin muistikampamalleja saa nykypäivänä Suomestakin, joten Muropaketin vertailuun otettiin mukaan kahdet eri muistikampaparit. Ensimmäisenä jonossa on F2-6400CL4D-2GBPK-nimihirviön omaava paketti, joka selvemmin ilmaistuna pitää sisällään kaksi gigatavun DDR2-800-muistikampaa, jotka on speksattu toimimaan 4-4-4-12-asetuksilla. Valitettavasti G.Skillin artikkelissa testattavia muistikampoja ei ainakaan toistaiseksi ole saatavilla Suomesta.\nG.Skillin muistikamman muistipiirit on peitetty myös heatspreadereilla ja turkoosit metallilevyt on nivottu yhteen metalliklipsuilla. Näistä toisen päällä on tarra, jonka poistaminen mitätöi G.Skillin muistikammoille myöntämän elinikäisen takuun. Corsairin tarraan verrattuna G.Skillin tarra on informatiivisempi ja paljastaa mallin, muistityypin, nopeuden ja asetusten lisäksi suositeltavan käyttöjännitteen. 2,0-2,1 voltilla muisteja voidaan ajaa 4-4-4-12-asetuksilla.\nCPU-Z:n Memory-välilehti on täysin vastaavanlainen, kuin Corsairin muistikammoilla.\nSPD-välilehti on hyvin erilainen, vaikka ylälaidassa onkin listattu muistikamman koko, nopeus, valmistaja ja malli. Muistikammat eivät tue EPP-ominaisuutta ja 400 MHz:n kellotaajuudella muistikammat on speksattu toimimaan 5-5-5-15-18-asetuksilla ja 266 MHz:llä 4-4-4-10-12-asetuksilla.\nIntel-kokoonpanolla ja 5-5-5-12-asetuksilla päästiin 419,7 MHz:n kellotaajuuteen, mikä on huomattavasti vähemmän verrattuna Corsairin muistikampoihin, jotka ylsivät 550 MHz:iin. Kireillä 3-3-3-5-asetuksilla ei ylletty edes 400 MHz:iin, vaan jäätiin 380,2 MHz:iin.\nAMD-kokoonpanolla 5-5-5-12-asetuksilla ei päästy edes Intel-kokoonpanon asettamalle 420 MHz:n tasolle, vaan muistikammoilla oli tyytyminen 408,1 MHz:n kellotaajuuteen. 3-3-3-5-asetuksilla toisaalta päästiin pari megahertsiä korkeammalle 382,2 MHz:iin.\nG.Skillin toinen muistipakkaus on F2-8500PHU2-2GBHZ, joka käsittää niin ikään kaksi gigatavun muistikampaa. 6400-pakkauksen DDR2-800-nopeuteen speksattujen muistikampojen sijaan 8500-muistikampojen luvataan toimivan DDR2-1066-nopeudella eli 533 MHz:n kellotaajuudella. Muistiasetukset ovat jopa hieman kireämmät, kuin 6400-muistikammoilla, mutta toisaalta 4-4-4-5-asetukset vaativat myös 2,4 voltin käyttöjännitteen.\nG.Skillin 6400-muistikampoihin verrattuna 8500-muistikammoissa heatspreaderin väri on muuttunut mustaksi, mutta muuten yleisilme on samanlainen. Huomioitavaa on 2,4 voltin käyttöjännite, jos mielii 4-4-4-5-asetuksiin 533 MHz:n kellotaajuudella, sillä läheskään kaikissa emolevyissä ei löydy säätövaraa näin ylös.\nCPU-Z näyttämissä tiedoissa ei suurempia eroja aiempiin muistikampoihin ole, joskin kellotaajuus on korkeampi ja tämän myötä myös kerroin on vaihtunut 1:2:een.\nSPD-välilehden tiedot mukailevat 6400-muistikampojen tietoja, mutta erikoisempana puolena asetuksissa näkyy 500 MHz:n kellotaajuus 4-4-4-5-12-asetuksilla ja Max Bandwidth -kohdassakin on merkintä PC8000 (500 MHz).\nIntel-kokoonpanolla 5-5-5-12-asetuksilla päästiin ainoastaan 540,4 MHz:iin, eli Corsairin 6400-muistikammat onnistuivat päihittämään G.Skillit muutamalla megahertsillä. 3-3-3-5-asetuksilla saavutettiin 432,2 MHz:n kellotaajuus, mikä sekin jää Corsair 6400 -muistikammoista pienellä erolla.\nAMD-kokoonpanolla ei suuria yllätyksiä pääse tapahtumaan, sillä 5-5-5-12-asetuksilla kellotaajuus saatiin hilattua 537,5 ja 3-3-3-5-asetuksilla 437 MHz:iin.\nCorsairin TWIN2X1024-5400UL-muistikampoja ei tässä artikkelissa enää tarkemmin tutkita, sillä katsaus niihin löytyy Abit AW8-MAX -emolevyartikkelin yhteydestä. Muistikammoilla kuitenkin ajettiin uudestaan ylikellotustestit ja 5-5-5-12-asetuksilla muistikampoja saatiin revitettyä jopa 540,5 MHz:n kellotaajuudella. 3-3-3-5-asetuksilla päästiin 377,1 MHz:iin.\nMuropaketti, Abit AW8-MAX & Corsair CM2X512A-5400UL\nAMD-alustalla 5-5-5-12-asetuksilla päästiin 498,8 ja 3-3-3-5-asetuksilla 370,3 MHz:n kellotaajuuteen.\nMuistikatsaus - Syksy 2006\nTestikokoonpano, Testitulokset, Ylikellotus & Loppuyhteenveto\nViikon tekniikkauutiset: Samsungin huipputabletti, Android Auton suuri uudistus, vesijäähdytetyt RTX 2080 Super -näytönohjaimet…


Bug Bazaar in omat hyönteisruokatuotteet | Bug Bazaar\nPaahdettu ja lempeästi BBQ-maustettu kotisirkkamme on herkullisin mahdollinen ensikosketus kokonaisia hyönteisiä ensimmäistä kertaa maistavalle! Kotisirkka on myös erinomainen kaljanaksu ja maun neutraloija erilaisten viinien maistelun välissä! Voit käyttää BBQ-sirkkaa myös vaikkapa tacojen täytteenä, kuivatun sipulin tapaan tai salaatin tai keiton päällä! Tätä tuotetta kelpaa tarjota ystäville ja naapureillekin.\nCrickets Online Oy ja Muurahaiskauppa-brändi tekivät vuonna 2018 yhteistyötä ja Crickets Online Oy:n ensimmäinen itse kehittämä ja rahoittama tuote oli kymmenissä pääkaupunkiseudun kaupoissa ja ravintoloissa myynnissä ollut, Muurahaiskauppa-brändin alla julkaistu Muurahaiskaupan BBQ-sirkka. Tuote oli Suomen markkinoiden ensimmäinen, kokonaisista ja maustetuista sirkoista tehty tuote. Muurahaiskaupan-BBQ-sirkan jälkeen Crickets Online:n ja Muurahaiskaupan tiet erosivat ja Crickets Online on keskittynyt kehittämään täysin omia brändejä.\nAlennushinta voimassa vain rekisteröityneille asiakkaille.\nLaita toki puhelinnumerosi ja kyselyä alla olevan yhteydenottokaavakkeemme kautta, niin kerron sinulle tuotteesta lisää. Voimme lähettää pyynnöstä myös pienen maistiaisen.\nTarjoushinta voimassa vain rekisteröityneille asiakkaille.\npaahdetut kotisirkat horeca-pakkauksissa\nBug Bazaarin keittiösirkka on saanut maistatuksissa poikkeuksetta positiivisesti yllättyneen ja ilahtuneen vastaanoton. Tilaa 18 gramman maistiaispussimme ja ilahdu sinäkin!\nPaahdettu kotisirkkamme noudattaa 1.1.2020 EU:ssa voimaan astuveita hyönteisruokasäännöksiä ja jauheellamme on seuraavat tuotannon laatusertifikaatit:\nMaybe coming back one day!


Peltoviljely - Page 3 of 5 - Maaseutumedia\nSelaat kategoriaa Peltoviljely\nTorjunta-aineiden varastointi pitää tehdä oikein\nSaimme lukijapalautetta, jossa pyydettiin selvittämään, miten torjunta-aineet varastoidaan oikein. Tiedon koetaan olevan on hajallaan. Selvitimme, mitkä ovat määräyksiä ja mitkä suosituksia. Torjunta-aineiden oikeaoppinen varastointi ei ole ainoastaan Tukesin ja ...\n17.7.2015 / Hannu Koivisto\nArkistosta nostettua\t0\nSuomalainen peruna on herkku\nSuomalainen peruna on kylvössä parasta aikaa ja täydellä tohinalla Kemiönsaaressa. Vilpoisessa pipokelissä pellot ovat olleet istustuskunnossa jo maaliskuun puolesta välistä. Varhaisperuna tähtää lakkiasmarkkinoille. Perunafarmari Harri Kaitala on talousmies. Rahaa ei ...\n1.6.2015 / Hannu Koivisto\nPeltolohkot.fi sisältää uudet peltokartat\nKännykkään, tablettiin tai tietokoneelle näppäilemällä peltolohkot.fi -tunnuksen päästään sovellukseen, josta löytyvät peltolohkot kätevästi. Ohjelma on juuri päivitetty käyttämään tuoreinta Maaseutuviraston peltolohkodataa. Pellolla kulkija näkee nyt huhtikuussa 2015 päivitetyt ...\n11.5.2015 / Hannu Koivisto\nSiemenpakkaamo on tarkan miehen hommaa\nKorpi-Tassin tilalla käsitellään siementä jo toisessa sukupolvessa. Sertifioidun kylvösimenkäsittely on oma taiteenlajinsa. Lajittelu ja peittaus ovat siemenkäsittelyn jäävuoren huippu. Siemenpakkaamo vaatii korjuusta säkkien luovutukseen asti sitoutumista ja pikkutarkkuutta. ...\n7.5.2015 / Hannu Koivisto\nMaanparannusaineet pannassa – Loppuuko luomu?\nHumuspehtoori Oy valmistaa ja markkinoi maanparannusaineita ja luomulannoitteita metsäteollisuuden sivutuotteista. Maanparannusaineilla elvytetään maan kasvukuntoa lisäämällä humusta, jotta se kykenisi käyttämään ravinteita. Humus estää myös arvokkaita ravinteita huuhtoutumasta. Uudet ...\n25.4.2015 / Hannu Koivisto\nLannalevitystulkintoja kalteville pelloille ollaan muuttamassa. Asia on nyt lausuntakierroksella, ehdotus ei ole vielä voimassa. Mavista kerrotaan, että jos alustava ehdotus menee läpi, alle 25 aarin kaltevalle osalle voidaan ...\n9.4.2015 / Hannu Koivisto\nSalaojitus päätyönä jo kolmannessa polvessa\n”Tämä on minun loppuelämäni työpaikka”, tuumaa Jouni Kolehmainen ja naurahtaa päälle. Kuulijan miettimään laittava lausahdus kertoo siitä, että kolmikymppinen mies on kasvanut kiinni unelmiensa työhön. Sukupolvenvaihdos Jounin ...\n9.3.2015 / Matti Turtiainen\nVeikolle on tullut kysymysvehnän, ohran, kauran, rapsin ja tavallisen heinänurmen fosforeista. Kuvassa Vna-luonnoksen taulukot. ”Rehunurmien lantapoikkeus tarkoittaa 7500 kg/ha/vuosi satotasolla, että fosforia saa antaa luokassa huono 46 kg, ...\n20.2.2015 / Hannu Koivisto\nRetiisi on jankkuri ja maapora\nLapualainen Jussi Talvitie tuo maahan täysin automaattista jankkuria, joka soveltuu myös maaporaksi. Kyseessä on Amerikassa tähän tarkoitukseen jalostettu retiisi. Se kantaa nimeä Tillage Radish®. Tillage Radish® kasvattaa tukevan ...\n5.2.2015 / Jussi Knuuttila\nMaaseutuvirasto vaihtaa koordinaattijärjestelmän. Kaikki peltopinta-alat on laskettava uudelleen. Uusi koordinaattijärjestelmä on yhteisen eurooppalaisen koordinaattijärjestelmän mukainen. Mavin peltolohkorekisteri sisältää miljoonan peltolohkon tiedot. Miten peltopinta-alat muuttuvat? Kaikki peltolohkorekisterin pinta-alat lasketaan ...\n27.1.2015 / Hannu Koivisto\nKoronavirushysteria osoittaa, että ruokaturva ei ole klisee — Ruuasta voi tulla nopeasti pula\nVilokin konkurssipesän epäonnistunut oikeudenkäynti — Viljelijän omaisuuden turva oudossa valossa\nLampaat ammuttiin niitylle — isäntä kuoli stressiin\nWWF ohjaa kuluttajia välttämään suomalaista lihaa\nSointu Pihlava says: Sivusta seurannut selvittäjä, Ihmeitten ja kummien kummitukset siis jatkuu!.....\nHannu Koivisto says: Kaiketi normi risteytyksiä....\nJarmo Eskelä says: Mitä rotua nämä täplikkäät siat on?...\nHannu Koivisto says: Kiitos! Tarkistan. Sain juuri tietooni ennen kommenttiasi, että sekoitin sines...\nJ. Jörgensen says: Voisit ihan totta ottaa paremmin selvää, mistä linnuista puhut. Merimetson tie...\nMavi\tPysyvä nurmi\tluomu\tMTK\tMaataloustuet\tMaaseutumedia\tMikko Hakola\ttraktori\tAfrikkalainen sikarutto\tEero Vilokki\tGMO\tEläinsuojelulaki\tVeikko Tuominen\tSika\tSikala\tMaajussit\tVapaaporsitus\tEly\nAfrikkalainen sikarutto Eero Vilokki Eläinsuojelulaki GMO luomu Maaseutumedia Maataloustuet Mavi Mikko Hakola MTK Pysyvä nurmi Sika traktori Veikko Tuominen


Nuoret tytöt sen ennustavat: Tässä ovat seuraavat hittisovellukset ja -sivustot - MTVuutiset.fi\nNuoret tytöt sen ennustavat: Tässä ovat seuraavat hittisovellukset ja -sivustot\nNuorten sosiaalisen median käytön perusteella voidaan ennustaa myös tulevaisuuden hittejä. Shutterstock\nJulkaistu 04.03.2016 07:15\nNuoriso tapaa olla aina edellä vanhempiaan sosiaalisessa mediassa. Listasimme nuorten somekäytön perusteella ennustetut seuraavat hitit.\nDemi-lehden julkaisema tuore sometutkimus kartoitti nuorten tyttöjen sosiaalisen median käyttöä. Nuorison somekäyttö paljasti myös seuraavat mahdolliset hittisovellukset, joista tulemme vielä varmasti kuulemaan.\n– Näiden sovellusten suosio on kuitenkin vielä pientä, joten nämä ovat niin sanotusti bubbling under -sovelluksia tutkimuksen kohderyhmässä, selventää tutkimussuunnittelija Ilona Värtö.\nTässä listaus yhdeksästä sovelluksesta:\nIlmainen viestisovellus, jolla voi viestiä isommallakin kaveriporukalla, järjestää äänestyksiä viestiketjussa sekä soittaa videopuheluita.\nMyöskin ilmainen viestisovellus, jonka toimii hyvin samalla tavalla kuin Kakao talk. Erikoisuutena lukuisa määrä hymiöitä. Sovelluksen ulkoasukin on täysin muokattavissa käyttäjän mieltymysten mukaisesti.\nAlusta, jolla voi luoda, löytää ja jakaa lyhyitä musiikkivideoita.\nSivusto, jossa käyttäjät jakavat linkkejä kiinnostaviin sisältöihin.\nKonsoli- ja tietokonepelien suoratoistopalvelu, jossa voi katsella muiden käyttäjien pelaamista. Palvelu on ikään kuin pelaajien oma sosiaalisen median kanava.\nSivusto, joka auttaa ostamaan somessa jaettujen kuvien tuotteita. Jos etsinnässä on esimerkiksi tietty somesta bongattu mekko, voi kuvan jakaa sivustolla ja muut käyttäjät auttaa löytämään kyseisen mekon.\nViestisovellus, jonka suojaus säilyttää viestit turvassa.\nYhteisö, johon voi ladata omia kirjoituksia, artikkeleita, tarinoita ja runoja. Tekstejä voi kommentoida vapaasti, ja käyttäjä voi myös lukea muiden teksteihin upotettuja kommentteja.\nViihdesivusto, josta voi bongata internethuumorin tuoreimmat hauskuudet ja meemit.\nLähde: Tytöt ja teknologia -hankkeen tutkimustulokset


Video: Belgia esitteli jäätävän nousun – Japanin upea taistelu sai tylyn lopun\nKoti Jalkapallo-uutiset Video: Belgia esitteli uskomattoman nousun – Japanin huikea taistelu sai tylyn lopun\nVideo: Belgia esitteli uskomattoman nousun – Japanin huikea taistelu sai tylyn lopun\nMaanantai-illan neljännesvälierä tarjosi käsittämättömän näytöksen, kun Belgia nousi kuilun partaalta huikaisevaan 3-2-voittoon.\nBelgian ja Japanin välisellä avausjaksolla ei nähty osumia, mutta toisella jaksolla sitten rävähti heti kättelyssä. Japanin jatkohaaveet nousivat kerralla eloon, kun Genki Haraguchi laukoi pallon maaliin. Japani järkytti hetkeä myöhemmin uudestaan, kun Takashi Inui laukoi upeasti pelivälineen jälleen ohi Thibaut Courtoisin.\nBelgialaiset eivät tuntuneet saavan millään palloa Japanin maaliin, sillä niin Eden Hazard kuin Romelu Lukakukin tuhlailivat useita huipputontteja. Lopulta palkinto tuli 69. minuutilla, kun Jan Vertonghen puski kavennuksen. Tästä ehti kulumaan ainoastaan viitisen minuuttia, kun ottelu oli tasan. Tällä kertaa korkeimmalle nousi vaihdosta tullut Marouane Fellaini, joka puski lukemat tasoihin.\nOttelu sai lopulta dramaattisen lopun, kun Japani sai viimeisillä sekunneilla kulmapotkun. Maali ei suinkaan tullut Belgian päähän, vaan belgialaiset lähtivät heti kulman jälkeen hurjaan vastaiskuun. Se kruunautui, kun Nacer Chadli tinttasi aivan viimeisillä hetkillä Belgialle jatkopaikan.\nBelgian haaste seuraavassa ottelussa on aivan valtava, sillä puolivälierissä vastaan asettuu Brasilia. Huippukamppailu on ohjelmassa perjantaina klo 21:00.\nBelgia puolivälieriin uskomattomien vaiheiden jälkeen\nUnbelievable stuff. Nacer Chadli wins it for Belgium with literally the last kick of the game 3-2 pic.twitter.com/TtscOGNyqx\n— Transfer Man (@_transferman) 2. heinäkuuta 2018


Boogie Deluxe kohteessa Wroclaw, Puola: Varaa nyt!\nul.Bialoskornicza 6 , Wroclaw, Puola\nTulossa eri tarpeet vieraillemme ja palvella isompi joukko ihmisi vierailulla Wroclaw, Boogie Deluxe on tydellinen ratkaisu ihmisille arvostaa rauhaa, yksityisyytt ja intiimi tunnelma.\nBoogie Deluxe on uusin majoitus tarkoitusta on standardin Wroclaw sijaitsee aivan kaupungin keskustassa, vain 100 metrin pss torille kauniissa 16th century vuokratalo on 6 Bialoskornicza Street. Lhell lytyy trkeimmt historialliset monumentit Wroclaw, senkaltaiset Town Hall, Ostrow Tumski, Wroclawin yliopiston, Raclawicka Panorama ot St. Elisabeth kirkon kaunis nkala torni.\nLukuisia ravintoloita, pubeja ja kahviloita tulee kaikin vieraamme lyt jotain itselleen.\nBoogie Deluxe on luotu, jotta voimme palvella parit, avioparien, kaveriporukoille tai yrityksen asiakkaille, jotka arvostavat mukavuutta ja eleganssia kohtuulliseen hintaan.\nSiksi tarjoamme sinulle 12 viihtyis ja intiimi huonetta. Jokainen niist on oma kylpyhuone, ilmainen internetyhteys ja satelliittitelevisio. Lisksi vieraat ovat tervetulleita kyttmn erityisesti valmistettu lepohuone varustettu lukunurkkaus, jossa mahdollisuus vaihtaa kirjoja, satelliitti-tv, kiinte tietokone mini minikeitti.\nTrkein tavoite on tytt asiakkaidemme, siksi olet tervetullut kyttmn avulla meidn ystvllinen ja osaava henkilkunta 24 tuntia vuorokaudessa. Toinen pasuunalla Boogie Deluxe on pieni puutarha, joka on ihanteellinen paikka rentoutua ja levt intensiivisen pivn viettnyt Wroclawissa.\nJos arvostat ystvllinen tunnelma, mukavuutta, yksityisyytt, tyylikkyys ja tydellisen sijainnin sek hotelli tai sviitti hinnat lannistaa teit vierailemaan Wroclaw, Boogie Deluxe on paikka etsit! Tarkastele kiinteistön sääntöjä


Haaveita ja hauiskääntöjä: Tänään sytytän kynttilän\nTunnisteet: rakkaat ihmiset , valokuvaus\nSofia // Hyvinvointia nyt! 1. marraskuuta 2015 klo 18.17\nPuit omat ajatukset sanoiksi täydellisesti, tosin omat kynttilät sytytetään seuraavan viikon lauantaina isänpäivän kunniaksi. Tärkeintä on muistaa ne kultaiset hetket ja elää niitä uudestaan, voimia <3\nEmma // Haaveita ja hauiskaantoja 2. marraskuuta 2015 klo 8.57\nKiitos ♡ paljon voimia myös sinulle! <3\nEmma // Haaveita ja hauiskaantoja 2. marraskuuta 2015 klo 9.02\nJenni 1. marraskuuta 2015 klo 19.21\nTuuli 1. marraskuuta 2015 klo 19.48\nChabsu 1. marraskuuta 2015 klo 21.39\nIhanasti sanottu tuo, että muistoissa rakkaamme elävät ikuisesti, mutta näinhän se on. <3\nEmma // Haaveita ja hauiskaantoja 2. marraskuuta 2015 klo 8.58\nSofia / nouw.com/fashionsituation 2. marraskuuta 2015 klo 8.42


Yleisön hurmannut Italia pyrkii jatkamaan hurjaa putkeaan, nuorentunut Espanja hamuaa jälleen arvokisafinaaliin | Urheilu | Länsi-Uusimaa\nEtusivu » Urheilu 6.7.2021 2:04\nItalia on voittanut kisoissa kaikki viisi otteluaan. AFP / LEHTIKUVA\nJalkapallon miesten EM-lopputurnauksen ensimmäinen finaalijoukkue selviää myöhään illalla, kun Italia ja Espanja kohtaavat kisojen ensimmäisessä välieräottelussa Lontoossa. Ottelu Wembleyn stadionilla alkaa kello 22 Suomen aikaa.\nItalia on voittanut kisoissa kaikki viisi otteluaan. Neljännesvälierässä Italia oli paikoin pinteessä Itävaltaa vastaan, mutta eteni puolivälieriin 2–1-jatkoaikavoitolla.\nViime perjantaina Italia varmisti paikkansa neljän parhaan joukossa, kun joukkue löi Belgian 2–1 Nicolo Barellan ja Lorenzo Insignen osumilla.\nItalia on pelannut häikäisevät 32 peräkkäistä tappiotonta ottelua päävalmentaja Roberto Mancinin alaisuudessa. Mancini odottaa ottelusta haastavaa, sillä pallovarman Espanjan pelityyli poikkeaa huomattavasti Belgian vastaavasta.\n– Ottelu tulee varmasti tuottamaan meille vaikeuksia. Espanja on ollut huomattavan hyvä joukkue jo vuosia, vaikka heidän joukkueensa on muuttunut ja on nyt nuorempi ryhmä, Mancini kommentoi Uefan verkkosivuilla .\nItalia jahtaa maan toista Euroopan mestaruutta vuoden 1968 tittelin jatkoksi.\nEspanja löysi maalivireen\nEspanja aloitti turnauksen E-lohkon kangerrellen jääden tasapeleihin Ruotsia ja Puolaa vastaan. Maalihanat aukesivat alkulohkon päätösottelussa, kun joukkue tyylitteli 5–0-voiton Slovakiasta.\nTahti jatkui Kroatiaa vastaan neljännesvälierässä, jonka Espanja vei jatkoajan jälkeen maalein 5–3. Välierässä joukkue kaatoi Sveitsin rangaistuspotkukisassa.\n– En usko, että molemmat joukkueet pystyvät hallitsemaan ottelua, joten pelistä tulee todella mielenkiintoinen. Italialla on huippupelaajia, ja se on todellinen joukkue. He hyökkäävät ja puolustavat yhtenä yksikkönä, hyvin samalla tavalla kuin mekin, Espanjan päävalmentaja Luis Enrique pohdiskeli.\nNuorentunut Espanja pyrkii palaamaan arvokisojen kultakantaan yhdeksän vuoden tauon jälkeen. Maa juhli kolmea peräkkäistä arvokisamestaruutta vuosina 2008–12 voittaen kaksi EM-titteliä ja yhden MM-kullan.\nKeskiviikkona pelattavassa toisessa välierässä kohtaavat isäntäjoukkue Englanti ja Tanska.